ועדת הכספים, כנסת 23, פרוטוקול מספר 122, 2020-08-25 10:30

יצחק פינדרוס: שלום לכולם, אנחנו ממשיכים את ישיבת ועדת הכספים.

יצחק פינדרוס: יש לנו שני סעיפים על סדר היום.

יצחק פינדרוס: חוק הראשון הוא הצעת חוק יסוד: משק המדינה (תיקון מס' 10 והוראת שעה לשנת 2020) (תיקון מס' 4), הכנה לקריאה שנייה ושלישית.

מיקי לוי: אני מודיע לך שאני מגיש 80 הסתייגויות.

יצחק פינדרוס: דיברנו על 40.

מיקי לוי: לא.

מיקי לוי: בדרך יבואו עוד כמה מאות, אם לא נקבל פתרון למעונות היום.

יצחק פינדרוס: אתה לא היית כאן.

יצחק פינדרוס: הסיכום אתו היה מאוד מאוד ברור ואני אומר לך את זה עכשיו.

יצחק פינדרוס: הוא חוזר לכאן היום עם תשובה שהקיצוץ פלט לא יפגע בהורים, זאת אומרת, לא יפגע בתשלומי ההורים כי זה ישפיע על הדיון שלנו, של ה-4,2 מיליארד שקלים.

יצחק פינדרוס: אני אומר לך, מיקי, בשלב זה אל תיכנס לנושא של ההסתייגויות.

יצחק פינדרוס: אם אני מרגיש שאנחנו מעבירים את זה בכל מקרה ולא חזרו עם פתרון, לך על מה שאתה רוצה.

יצחק פינדרוס: אבל אני מציע לך, מיקי, כרגע הייתה די הסכמה עם הנציג שהוא חוזר לכאן עוד היום עם תשובה בעניין הזה.

יצחק פינדרוס: הוא לא בא עם עמדה ואמר זאת עמדתנו וכך אנחנו רוצים אלא הוא אומר שהוא מבין שזה לא נכון והוא יחזור עם תשובות.

יצחק פינדרוס: האירוע כרגע הוא מיותר.

מיקי לוי: בסדר.

מיקי לוי: כרגע אני אגיש רק שמונה הסתייגויות.

יצחק פינדרוס: זה בסדר.

יצחק פינדרוס: הסתייגויות ענייניות.

יצחק פינדרוס: הסתייגויות זה בסדר גמור.

יצחק פינדרוס: חובה עליך.

יצחק פינדרוס: אם לא, לא היית מבצע את תפקידך.

יצחק פינדרוס: אסי, בבקשה.

אסי מסינג: מונחות שתי הצעות חקיקה.

אסי מסינג: הראשונה שבהן היא תיקון חוק יסוד: משק המדינה (תיקון מס' 10 – הוראת שעה לשנת 2020), (תיקון מס' 4), והשנייה היא תיקון לחוק המסגרות הפיסקליות.

אסי מסינג: אני התחיל בהצעה הראשונה של חוק יסוד: משק המדינה ובהמשך אני אסביר את הקשר ביניהן.

אסי מסינג: אנחנו כבר מדברים בדיון שני ואני התחלתי להסביר בדיון הראשון – וזה גם בהמשך לדיון שנעשה בוועדה שלשום – שלמעשה סעיף 3ב לחוק יסוד: משק המדינה קובע איך מתנהלים במצב שבו תקציב המדינה אינו מאושר, מה שמכונה התקציב ההמשכי.

אסי מסינג: הוא קובע את המסגרת שאתמול תוקנה כך שהמסגרת הבסיסית בחוק היסוד קובעת התקציב שהיה בשנה שעברה פלוס מדד חלקי 12.

אסי מסינג: למעשה יש שלוש מגבלות שקבועות לצורך ניהול התקציב – המסגרת הכללית, המסגרת החודשית ואמות המידה במסגרתן אפשר להוציא את הכסף כקבוע בסעיף 3ב(ב) לחוק.

אסי מסינג: למעשה מאז תחילתו של משבר הקורונה נקבעה הוראת שעה שתוקנה עד עכשיו שלוש פעמים והיא קבעה מה שמכונה קופסאות קורונה, שימושים ספציפיים לצורך מטרת הקורונה בלבד במסגרתן הוגדלה באופן חד פעמי ההוצאה הממשלתית לשנת 2020, ותכף נדבר בהצעה הנפרדת גם על שנת 2021, במסגרתה יש שימושים שמפורטים בצורה מפורטת בחוק בגינם ניתן יהיה להוציא את הכסף לצורך פתרון משבר הקורונה, הסיוע, השימושים השונים.

אסי מסינג: המחובר בין כולם הוא שצריך להיות קשר ישיר להתמודדות עם משבר הקורונה.

אסי מסינג: היוזמה כעת היא הגדלת הסכום לצורך מימון כל מה שקשור בהיערכות הממשלה לפתיחת שנת הלימודים הקרובה וכל ההסדרים שנדרש לעשות לצורך התמודדות משרד החינוך עם משבר הקורונה וההתאמות השונות.

אסי מסינג: כמובן הכול בתיאום עם משרד הבריאות.

אסי מסינג: יש החלטת ממשלה שנקבעה לעניין הזה ואנחנו נמצאים בפתח שנת הלימודים ושר החינוך בדיון הקודם הסביר באריכות רבה את ההיערכות בהקשר הזה.

אסי מסינג: נמצא כאן גם נציג החינוך, אם יש צורך להרחיב בעניין הזה.

אסי מסינג: הדבר השני שאנחנו מבקשים לעשות בו שינוי, וזה לא מופיע בפניכם אבל הממשלה הנחתה את נציגי הממשלה לערוך כאן תיקון, זה להפחית סכום בשנת 2020 שנועד לצורך התמודדות עם משבר הקורונה ולפרוס אותו לשנים 2021 ו-2022 והוא מיועד לצורך מימון של פחת מואץ בתחום התעשייה, מנגנון שיהיה אפשר להרחיב לגביו, אבל הוא מנגנון שנהוג במשברים שונים לצורך התמודדות ועידוד רכישה והשקעה בהון של חברות שמייצאות וכך הוא מאפשר להתמודד עם המשבר.

מיקי לוי: אתה יודע לאיזה ענפים?

מיקי לוי: רשות המסים כאן.

מיקי לוי: לא ראיתי.

אסי מסינג: אני רק אומר שהתקנות עצמן יובאו לאישור הוועדה.

אסי מסינג: אנחנו מדברים כרגע רק במסגרת עצמה ובשינוי שלה ובהסטה.

אסי מסינג: הדיון בתקנון יהיה בצורה מסודרת.

יצחק פינדרוס: מבורך.

אסי מסינג: הוא יובא בפני הוועדה, אני מניח שבהקדם האפשרי.

אסי מסינג: זה השינוי.

אסי מסינג: כשאני אקריא את החוק, אני אסביר היכן הוא נערך.

אסי מסינג: זה לגבי ההצעה הראשונה.

אסי מסינג: אם אתם רוצים, אנחנו יכולים לעבור להצעה השנייה

אייל לב ארי: ממתי ההחלטה הזאת של הממשלה?

אסי מסינג: אני אגיד לך בדיוק.

אסי מסינג: ההחלטה היא מה-16 באוגוסט.

אייל לב ארי: לא היינו מודעים לשינוי בנוסח.

אסי מסינג: תקלה שלנו שלא הבאנו.

אסי מסינג: זה שינוי קטן.

אסי מסינג: זה שינוי במספרים.

יצחק פינדרוס: מבקשים חברי הכנסת להתייחס לפני ההקראה.

יצחק פינדרוס: אחר כך נחזור להקראה.

יוראי להב-הרצנו: אני יושב בוועדת חינוך ובהחלט התקציב המבוקש הוא לא מלא אבל הוא נדרש לצורך פתיחת שנת הלימודים.

יוראי להב-הרצנו: אני רוצה לשאול שאלה כי התכוננתי לדיון הזה והסתכלתי על דוח מרכז המחקר בנוגע לאחוזי הביצוע בתוך תוכניות הסיוע שכבר אושרו ואחוזי הביצוע הם מחפירים.

יוראי להב-הרצנו: אם אנחנו מדברים על 25 אחוזי ביצוע ממה שהוקצה לטובת האצה לפיתוח המשק, אחוז ממה שהוקצה נוצל לטובת מענקי עידוד תעסוקה, פחות מ-25 אחוזים לטובת האצה ופיתוח המשק.

יוראי להב-הרצנו: יש חמישה סעיפים שבכלל לא מומשו ולא מומש אחוז אחד מהם והם כוללים חלוקת תווי מזון לאוכלוסיות מוחלשות, תוכניות הכשרה מקצועיות, סיוע נוסף למגזר השלישי, הרחבת הלוואות בערבות מדינה והחזר מקדמות.

יוראי להב-הרצנו: זאת אומרת, הרבה מאוד מהסעיפים בכלל לא נוצלו ואתם כאן מבקשים עוד כסף שאמנם הוא נדרש אבל אולי גם הוא לא ינוצל.

יוראי להב-הרצנו: באופן כללי 42 אחוזים מסך תוכניות הסיוע שהוקצו לטובת הקורונה, נוצלו.

יוראי להב-הרצנו: זאת אומרת, יש בקופת המדינה בערך 79 מיליארד שקלים של כספי סיוע שבכלל לא נוצלו והם ממתינים למימוש.

יוראי להב-הרצנו: לכן אני שואל, לפני שאתם באים ומבקשים עוד 1,75 מיליארד לטובת פתיחת שנת הלימודים, למה לא מנצלים 79 מיליארד שקלים שאושרו לטובת טיפול בקורונה ועדיין ממתינים בקופת המדינה לניצול.

אסי מסינג: אני אתייחס.

אסי מסינג: התוכניות הכוללות שאושרו כוללות רכיבים רבים שחלקים מהם מתפרסים עד יוני 2021.

אסי מסינג: מטבע הדברים תשלומים כמו תשלומי סיוע בכל מה שקשור למענק השתתפות הוצאות קבועות שאושר בוועדה, סיוע לעצמאים, דמי אבטלה וכולי, מדובר בפעימות שונות שהן פרוסות על פני שנה ולכן מטבע הדברים הכסף אינו יכול לצאת מראש והבחינה של השימוש בו והניצול בו היא בחינה - אני לא יודע איזה דוח אתה מחזיק – שלעתים היא קצת מטעה.

יוראי להב-הרצנו: דוח של מרכז המחקר.

אסי מסינג: היא לעתים קצת מטעה באופן בו זה מוצג מכיוון שאם אושר מראש פעימות של למשל החזר השתתפות הוצאות קבועות על השנה הקרובה, מיוני 2020 עד יוני 2021, החיוב של השאלה מתי הכסף הועבר היא לא רלוונטית מכיוון שהבחינה הזאת היא בחינה שלא מתייחסת.

אסי מסינג: יחד עם זאת, יש מספר תוכניות שהוקצה להן כסף וההשלמה והמימוש שלהן עדיין נמצא בהטענה.

אסי מסינג: מטבע הדברים כל ההליכים המינהליים שצריכים להתבצע כדי להקצות כסף, עדיין לא מתייתרים בעצם העובדה שהכנסת מאשרת חוק יסוד.

אסי מסינג: נתת לדוגמה את הביטחון התזונתי שאני בטוח שיש כאן עוד חברים אחרים שמן הסתם ירצו להתייחס לכך, יש את הדוגמה של אותם 100 מיליון שקלים שאושרו בכל מה שקשור להעברה למגזר השלישי.

אסי מסינג: כל הדברים האלה דורשים עבודה, עבודה מינהלית מקובלת כדי להוציא את הכסף, הכסף לא יכול לצאת כמטה קסם רק כי הוא אושר במליאה ולכן האופן הזה נעשה כמובן בהקדם האפשרי ובהתאם לתהליכים שמתבצעים.

יוראי להב-הרצנו: סביר שמתוך הסיוע לעסקים שזה תחת מענק עידוד תעסוקה, שנת 2020...

אסי מסינג: שוב, אני לא יודע איזה נתונים אתה מחזיק ולאיזה רכיבים אתה מתייחס.

יוראי להב-הרצנו: תוכל לפתוח את הדוח של מרכז המחקר שנעשה לראת הדיון הזה, אני אשמח להפנות אותך ולהראות לך למה אני מתייחס.

יצחק פינדרוס: הוא יתייחס אחר כך.

יצחק פינדרוס: ניתן לעוד חברי כנסת להתייחס.

ינון אזולאי: יהיה צריך להוסיף סעיף.

ינון אזולאי: אנחנו נתחיל להקריא ונוסיף את הסעיף.

אחמד טיבי: מכובדי היושב ראש, רבותיי חברי הכנסת.

אחמד טיבי: מזה שנים רבות יש מצוקה ובעיה מרכזית בחברה הערבית והיא 14,000 מורים ומורות מובטלים.

אחמד טיבי: הם למדו, סיימו, הוכשרו, אבל לא נקלטו במערכת החינוך וזאת כאשר במערכת החינוך חסרים מורים.

אחמד טיבי: הנושא הכרוני הזה לא נפתר.

אחמד טיבי: מלבד הבעיה הכלכלית שהוא יוצר, הוא יוצר גם בעיה חברתית.

אחמד טיבי: 14,000 מורים.

אחמד טיבי: פנינו פעם אחר פעם לכל שר חינוך, לכל מנכ"ל, לכל מי שמגיע לוועדות כאן, הוצעו מספר פתרונות להעסיק אותם בבתי ספר יהודיים כאשר כבר מועסקים 500 מורים והם סיפור הצלחה, או להעלות את התקציב, לתת יותר שעות לימוד ולקלוט אותם בבתי ספר בישובים הערביים.

אחמד טיבי: זה לא נעשה.

אחמד טיבי: לכן אני מבקש כאן מהוועדה שתעזור לפתור את המצוקה הזאת ותביא לידי כך שייקלטו אלפי מורים, לא קליטת קורונה של כמה שעות, אלא קליטה באמצעות סעיף מיוחד בחוק הזה והקצאת סכום של מאות מיליוני שקלים.

יצחק פינדרוס: אתה אומר דבר והיפוכו.

יצחק פינדרוס: הסכום שיכול להיות – וזאת הרי קופסת קורונה – ואתה מדבר על החוק השני שאנחנו עוד לא הקראנו אותו, הסכום מוגדר לפתרון לקורונה.

יצחק פינדרוס: השאלה היא אם יש דרך לשלב אותם.

אחמד טיבי: מה זה ראשון ושני?

ינון אזולאי: לא, מה זה החוק השני?

יצחק פינדרוס: יש לנו את נושא הגדלת הגירעון.

יצחק פינדרוס: יש לנו את חוק משק המדינה וחוק הפחתת הגירעון.

יצחק פינדרוס: בחוק הפחתת הגירעון, אתה אומר שנגדיר אותו, נגדיר שם, כי זאת קופסת קורונה.

יצחק פינדרוס: אם אני מבין אותך נכון אתה אומר שאתה לא רוצה לקלוט אותם במסגרת הפתרון של הקורונה אבל אתה אומר שאתה כן רוצה.

אחמד טיבי: מנצלים את המשבר הזה כי עכשיו מדברים על קליטה של 13,000 עוזרי הוראה.

יצחק פינדרוס: בקורונה.

אחמד טיבי: בקורונה.

אחמד טיבי: אני לא רוצה עוזרי הוראה.

אחמד טיבי: אני רוצה בתקופת הקורונה לקלוט אותם, את המורים והמורות האלה.

יצחק פינדרוס: אבל אם זאת לא קופסת קורונה, אתה לא יכול.

אחמד טיבי: יש מורות שהן מורות 18-17 שנים, הוכשרו, למדו והן לא מועסקות.

אחמד טיבי: זה מחדל של משרד החינוך, של הפקידות הבכירה של משרד החינוך.

אחמד טיבי: מחדל.

אחמד טיבי: מחדל מכוון.

אחמד טיבי: אתה יכול להגיד לי בחברה היהודית שיש אלפי מורות עם 17 שנים, עם 15 שנים?

יצחק פינדרוס: יותר.

אחמד טיבי: אין דבר כזה.

אחמד טיבי: אין מספרים כאלה.

יצחק פינדרוס: יש.

אחמד טיבי: אין מספרים כאלה.

ינון אזולאי: אני אגיד לך מה הציעו לנו.

ינון אזולאי: קחו גם אתם את ההצעה הזאת.

ינון אזולאי: שילמדו משהו אחר.

אחמד טיבי: אמרו לנו.

אחמד טיבי: אני אומר לך שיש מספר נקוב, מציאות שיש לטפל בה.

יצחק פינדרוס: נכון.

ינון אזולאי: זה הפתרון שמציעים לנו.

אחמד טיבי: לא.

אחמד טיבי: אנחנו רוצים פתרון אחר שיפתור את המצוקה, גם החברתית וגם הכלכלית.

אחמד טיבי: אנשים למדו.

אחמד טיבי: מורים ומורות.

יצחק פינדרוס: אסי, תתחיל בהקראה, נתקדם ונשמע את משה שגיא.

יוראי להב-הרצנו: אני אשמח לקבל התייחסות לשאלה שלי.

יצחק פינדרוס: אסי, יש לך תשובה?

שירה עמיאל: אנחנו נשמח להתייחס.

שירה עמיאל: הדוח של מרכז המחקר, כמו הדיווח של החשב הכללי, מסתמך על הדיווח של החשב הכללי.

שירה עמיאל: דיווח חודשי.

שירה עמיאל: כלומר, בסוף החודש הקודם, סוף יולי 2020.

שירה עמיאל: כמו שאסי אמר, מרבית הדברים הם עד יוני 2021.

שירה עמיאל: לכן יש תוכניות ודברים שיצאו בהמשך השנה.

שירה עמיאל: למשל פעימות של מענק התעסוקה, למשל פעימות שהולכות למענקים לעסקים, למשל דמי אבטלה ודברים נוספים.

ינון אזולאי: תני תשובה לעידוד התעסוקה.

ינון אזולאי: הוא צודק.

ינון אזולאי: את צודקת בעניין הזה, אני מסכים אתך, אבל עידוד תעסוקה זה דבר שהוא הכי נכון.

שירה עמיאל: בכל זאת אני רוצה לומר שהדוח הזה, מה שאתה מקריא ממנו, הוא נכון ל-31 ביולי.

שירה עמיאל: הכנסת אישרה את ההגדלה של התוכנית ב-29 ביולי.

שירה עמיאל: לכן כאשר מדברים על 42 אחוזים ניצול, בעצם מדברים על אחוז גבוה יותר של ניצול ביחס למכנה הרלוונטי שהוא התוכנית שהייתה ברוב חודש יולי.

שירה עמיאל: כלומר, לפני שהייתה כאן בכנסת הגדלה של עשרות מיליארדי שקלים ומסתכלים על הביצוע ביחס לזה ולכן זה נראה כ-42 אחוזים.

שירה עמיאל: זה היה יותר קרוב ל-57-56 אחוזים מהתוכנית כשאנחנו מדברים על משהו כמו חצי הדרך בין מארס לדצמבר מבחינת הזמנים.

שירה עמיאל: לכן הביצוע היה יותר גבוה.

שירה עמיאל: מה שקרה כאן, זו הגדלה מכנית של המכנה, יומיים לפני פרסום הדוח.

שירה עמיאל: כמובן שכאשר פורסם הדוח, הוא פורסם עם הנתונים המלאים והמסגרת המלאה.

שירה עמיאל: לכן האחוז נראה כביכול יותר נמוך.

שירה עמיאל: אני אומר גם כאן מה שאנחנו אומרים בכל מקום בו אנחנו נשאלים עליו שביציאה לדרך אחוז הביצוע הי מאוד רלוונטי לבוא ולומר, בסדר, כמה יצא באחוזים.

שירה עמיאל: אנחנו מבחינה מקצועית מציעים לכם לבנות את ההסתכלות באחוזים שהיא פחות רלוונטית בהקשר הזה בגלל שזאת תוכנית של זכאויות.

שירה עמיאל: כלומר, אם לצורך העניין המצב הכלכלי או הבריאותי יצריך צעדים שיקשו על המשק בהמשך השנה ויהיו יותר מעסקים שיידרשו למענק עסקים או למענק עצמאים, הזכויות יינתנו לפי מה שאתם אישרתם כאן בחוק בכנסת.

שירה עמיאל: לכן המסגרת התקציבית שניתנה היא פחות המשמעות מאשר הזכויות שאושרו כאן.

שירה עמיאל: מעבר לזה, מעבר למענק התעסוקה.

שירה עמיאל: זה הביצוע של התוכניות בתחום התעסוקה וגם הביצוע שהוועדה כאן מאוד מעניין אותה בנושא של סיוע למגזר השלישי וגם הנושא של ביטחון תזונתי שגם מעניין את הוועדה.

שירה עמיאל: אלה נושאים שבהם הביצוע הוא פחות מהיר מהקצב המיטבי שהיינו רוצים.

שירה עמיאל: לגבי התעסוקה, כמו שאתם מכירים, הקימה הממשלה צוות תעסוקה שיביא תוכנית שלמה לעניין התעסוקה וכל הדברים שירצו לעשות שם ואנחנו מצפים שאחרי שהמסקנות יפורסמו ויתקבלו, הביצוע שם יהיה יותר מהיר.

שירה עמיאל: כך גם לגבי כל יתר הדברים.

שירה עמיאל: יש דברים בתוכנית שעובדים פחות טוב מאשר מיטבי.

שירה עמיאל: אנחנו עובדים על כל הדברים האלה.

ינון אזולאי: מתוך שישה מיליארד של עידוד תעסוקה, יש אחוז – הנתון הוא מלפני שבוע – ארבעה מיליון שקלים.

יוראי להב-הרצנו: לא 100 מיליון.

יוראי להב-הרצנו: 14 מיליון.

ינון אזולאי: 14,000 עסקים.

ינון אזולאי: לא 14 מיליון.

יוראי להב-הרצנו: כמה נוצל אבסולוטית עד היום?

שירה עמיאל: אין לי את הנתון של הניצול כרגע.

ינון אזולאי: זה לא נורמלי כי את צריכה להסתכל על שני פרמטרים – כמה הגישו, כמה קיבלו וכמה נדחו.

שירה עמיאל: מענק תעסוקה בסך הכול הוא 5.5 מיליארד שקלים.

שירה עמיאל: אנחנו בין השאר היום, וזה מה שאסי אמר קודם, באים ומציעים לאחר החלטת הממשלה לעשות טיוב של חלק מהסכום הזה לצרכים שהם מיטביים יותר מאשר מענק התעסוקה מכיוון שמה שראינו זה שמספר העובדים שחזרו לעבודה ביוני, בגלל שבסוף הייתה עלייה בתחלואה ביולי, מספר העובדים שחזרו לתעסוקה היה יותר נמוך מכפי שהיה ניתן לצפות ביציאה לדרך.

יוראי להב-הרצנו: יכול להיות שלא צריך להוסיף עוד.

יוראי להב-הרצנו: יכול להיות שמהכסף הזה אפשר להעביר לזה.

יוראי להב-הרצנו: אם יש 79 מיליארד שקלים שלא נוצלו, למה צריך להוסיף עוד?

שירה עמיאל: מתוך הסכום שהיה אמור להיות למענק תעסוקה, בין השאר בתוך ההצעה שלנו שאנחנו מביאים היום, מוצע להסיט שני מיליארד שקלים ממענק התעסוקה לנושא של פחת מואץ.

יצחק פינדרוס: זה אומר שזה מה שהם עושים.

יצחק פינדרוס: הם קיבלו את ההצעה שלך.

יצחק פינדרוס: יוראי, ההצעה שלך התקבלה.

יצחק פינדרוס: הם עושים את זה.

שירה עמיאל: לעסקים זה יותר משתלם.

יצחק פינדרוס: בפנינו מונחת ההצעה הזאת.

יצחק פינדרוס: מתי הייתה החלטת הממשלה?

יצחק פינדרוס: למה היא לא מונחת בפנינו?

אסי מסינג: ההחלטה לא אמורה להיות מונחת.

אסי מסינג: ההחלטה היא מה-16 באוגוסט שמסמיכה את נציגי הממשלה לבקש לערוך תיקונים בהצעת החוק.

יצחק פינדרוס: איפה התיקונים האלה?

יצחק פינדרוס: לא הגישו לנו את התיקונים.

יצחק פינדרוס: אתה רוצה בהקראה להגיש לנו את התיקונים?

אסי מסינג: הנושא הוא הסטה של שני מיליארד שקלים במקום בשנת 2020 מעידוד תעסוקה, לדחות את זה ל-2021 ו-2022.

יצחק פינדרוס: שכנעו את היועצים המשפטיים שלנו שזה תקין וסביר.

אייל לב ארי: אין נוסח בפני חברי הוועדה.

מיקי לוי: פעם ראשונה שזה מונח.

מיקי לוי: עבורנו זו הפתעה.

מיקי לוי: אני לא יודע מהיכן שני מיליארד השקלים.

מיקי לוי: הפחת הוא מבורך, אבל איך הוא נעשה?

מיקי לוי: על חשבון מה הוא נעשה?

מיקי לוי: בגדול הפחת בא כדי לעודד את התעשייה?

מיקי לוי: כל פעם אתם מפתיעים אותנו ואתם רוצים שנרים יד בהינף.

אסי מסינג: השינוי הוא שינוי פשוט ואני אסביר אותו שוב.

אסי מסינג: אני אומר שזה לא שינוי דרמטי.

אסי מסינג: הוא מאוד מאוד פשוט.

מיקי לוי: שני מיליארד שקלים, זה לא שינוי דרמטי?

יצחק פינדרוס: הוא אומר הפחתה.

יצחק פינדרוס: לא העלאה.

מיקי לוי: הפחתה של הפחת?

אסי מסינג: כן.

מיקי לוי: זה עולה שני מיליארד שקלים.

אסי מסינג: נכון.

מיקי לוי: בגדול, תפיסת העולם הכלכלית שלי אומרת בעד.

מיקי לוי: מכונה, במקום להחליף אותה אחרי עשר שנים שיהיה קל לי להסביר, נחליף אותה אחרי שבע שנים.

מיקי לוי: הפחת יהיה פחת מואץ ו-13 אחוזים או 15 אחוזים לשנה במקום 10 אחוזים, סתם לדוגמה, ואז אני יכול לקנות חדשות למשק.

מיקי לוי: השאלה על חשבון מה זה בא, איזה מרחבים זה עושה ותכף נשמע את זה מגיא גולדמן כי כל הזמן לחצנו על פחת והשאלה היא עד היכן.

אסי מסינג: אני אומר שוב.

אסי מסינג: הדיון בתקנות בעניין הפחת ייעשה בנפרד ויישאר לוועדה האישור.

אסי מסינג: כל מה שאנחנו כרגע מדברים זה רק על הסטת מקורות בין הפריסה משנת 2020 לשנת 2021 ו-2022.

אסי מסינג: במקום ההוצאה כרגע, ההוצאה הממשלתית שלא תוצא בשנת 2020 ביחס לרכיב ששירה דיברה עליו קודם לכן, היא תתפרס בהפחתת הכנסות בשנת 2021 ו-2022, באותה עלות של שני מיליארד שקלים שזזים מכאן לכאן.

אסי מסינג: את הפרטים עצמם, של הפחת עצמו, התקנות יוצגו בפני הוועדה מובאים לאישור שלה.

מיקי לוי: זה אותו סעיף תקציבי?

אסי מסינג: זה התיקון המבוקש.

מיקי לוי: מעידוד תעסוקה?

אסי מסינג: כן.

מיקי לוי: במה זה יפגע בעידוד תעסוקה?

שירה עמיאל: זה לא יפגע בעידוד תעסוקה.

שירה עמיאל: זה לאור העובדה שהמימוש הוא נמוך יותר מהמימוש.

שירה עמיאל: ביציאה לדרך הייתה הנחה לגבי מספר העובדים שיחזרו בחזרה לעבודה.

מיקי לוי: אתם יודעים למה זה קרה?

מיקי לוי: אני חייב להעיר.

מיקי לוי: אדוני, אני חייב לדבר.

מיקי לוי: איך נוצר הפער הזה של כסף שלא שולם לעובדים שחזרו לעבודה?

קריאה: פשוט לא שמענו בקולנו שבאו לכאן עם התקציב והבאנו את כל ההסתייגויות.

מיקי לוי: מה שאמרתי בהסתייגויות שהגשתי – אל תתנו לעובדים.

מיקי לוי: בשבוע שעבר ראיתי במפעל לעיבוד שבבים מדויק, אין לו הרבה עובדים, נדמה לי 160 עובדים וחלק מהם יצאו לחל"ת והוא אומר שהוא מת לידיים עובדות.

מיקי לוי: הוא אומר שהוא לא סגר, הבעלים לא לקחו משכורות כדי לא לסגור, והוא צריך את האנשים שעבדו אצלו בעיבוד שבבים מדויק כי הוא מספק רכיבים חשובים למשרד הביטחון.

מיקי לוי: הוא אומר שהוא מצלצל אליהם ומה הם אומרים?

מיקי לוי: דבר אתנו ביוני 2021.

מיקי לוי: למה?

מיקי לוי: כי עד יוני 2021 הממשלה החליטה שעד אז נותנים פיצוי כספי.

מיקי לוי: ומה אמרנו לכם?

מיקי לוי: מה אמרנו?

ינון אזולאי: ולא למעסיק.

מיקי לוי: בואו נגיד שלא תשלמו לעובד כי אתם לא מעודדים חזרה לעבודה.

מיקי לוי: בואו נגיד שנשלם למעסיק.

מיקי לוי: למעסיק יהיה הרבה יותר זול לשלם.

מיקי לוי: במקום 6,000, 7,000 שקלים לעובד, נשלם למעסיק 10, 20, 30 אחוזים, תעשו את החישוב.

מיקי לוי: זה יעלה יותר זול מאשר העברת כסף לעובד ונעודד/נחייב – אני לא מתבייש להגיד את זה – את העובדים לחזור למקור עבודתם, היכן שאפשר, במקום לבלות בחוף הים.

קריאה: הם רוצים לחזור.

מיקי לוי: זה מה שאני אמרתי.

מיקי לוי: חודשיים אנחנו מדברים על זה.

יצחק פינדרוס: לפני אנחנו ממשיכים, אני מבקש מהלשכה המשפטית שיאמרו לנו בדיוק.

יצחק פינדרוס: אני מבין שיש כאן נוסח חדש, הם אומרים שהם קיבלו הסמכה אבל אני לא רואה את הנוסח החדש.

יצחק פינדרוס: תאמרו לנו מה המשמעות של זה.

אייל לב ארי: אני חושב שאם יש החלטת ממשלה מה-16 באוגוסט, לפני תשעה ימים, יכלה הממשלה גם להניח הצעת חוק נוספת שמתקנת את הוראת השעה.

אייל לב ארי: זה לא היה מחויב המציאות גם כאן וחברי הכנסת, כמו שאמרתי, לא ראו את הנוסח המתוקן שאתם מבקשים להביא, לא ראו אותו לפני הדיון.

מיקי לוי: ויש זמן.

מיקי לוי: אנחנו לא בסוף שנה.

אסי מסינג: אני מזכיר שוב.

אסי מסינג: הדחיפות בתיקון היא לצורך היערכות של משרד החינוך לפתיחת שנת הלימודים.

אסי מסינג: דרך אגב, התיקון הזה התעכב כבר למעלה משבוע בכנסת.

אסי מסינג: הוועדה לא קיימה דיון על התיקון על הוראת השעה ההיא שאנחנו מדברים עליה כרגע.

ינון אזולאי: קיימנו דיון ועשינו הצבעה.

אסי מסינג: התקיים דיון אבל לא הקראנו את הנוסח.

יצחק פינדרוס: אם רציתם לתקן את הנוסח, למה לא שלחתם לנו נוסח מתוקן?

אסי מסינג: אין הליך כזה של נוסח מתוקן.

יצחק פינדרוס: אומר היועץ המשפטי שיש.

אסי מסינג: אני יכול לקרוא את החלטת הממשלה.

אסי מסינג: החלטת הממשלה הסמיכה את שר האוצר לבצע את השינויים הנדרשים בהצעת חוק היסוד אשר הונחו על שולחן הכנסת, הצעת חוק היסוד וחוק הסטת הגירעון, וזאת לצורך מימון תקנות מס הכנסה, פחת מואץ לציוד המשמש בפעילות מזכה.

אסי מסינג: במסגרת השינויים האמורים יופחת הסכם הדרוש למימון התקנות מתוך הסכום שהממשלה רשאית להוציא בשנת 2020 בהתאם להוראת השעה ובחוק הפחתת הגירעון יוגדל בשיעור נוסף בהתאמה לסכום שהוסט כאמור.

אסי מסינג: שיעור הגירעון הכולל שהממשלה ראית לקבוע לשנת הכספים 2021 ו-2022.

אסי מסינג: זה בדיוק התיקון שאני מדבר עליו.

אסי מסינג: הוועדה הזאת עשתה דברים הרבה יותר משמעותיים מבחינת הנוסח בשינוים מסוימים.

אסי מסינג: אני הצהרתי על כך ואמרתי שהייתה תקלה שלנו שלא העברנו מראש את הנוסח המתקן.

אסי מסינג: אני מצר על כך אבל אני לא חושב שזה עניין שבשבילו צריך לעצור את הדיון.

אייל לב ארי: אנחנו לא עוצרים את הדיון.

ינון אזולאי: הפריבילגיה של הוועדה שהיא יכולה לעשות שינויים אבל אתם מתנגדים לשינויים, אז תביאו אותם לפני.

אייל לב ארי: אסי, אנחנו לא עוצרים את הדיון.

אייל לב ארי: כמו שאמרת, מדובר בהסטה שאמורה להשפיע על שנת 2021 ו-2022.

אסי מסינג: זו הצעה שנייה.

אייל לב ארי: בסדר.

אייל לב ארי: אני מדבר על ההצעה השנייה.

אסי מסינג: כדי שאפשר יהיה לעשות את ההסטה הזאת, יצטרך לעבור חוק יסוד: משק המדינה.

אייל לב ארי: נכון.

אסי מסינג: חוק יסוד: משק המדינה, אני לא מציע לערוך בו עכשיו עיכוב, את התיקון הזה, רק בגלל העניין הזה.

אייל לב ארי: אני לא א ומר לעכב.

אייל לב ארי: אני אומר שלממשלה יש פתרון נוסף.

אסי מסינג: לא, אין לה פתרון נוסף.

אייל לב ארי: יש לה פתרון נוסף והוא להביא הצעת חוק נוספת שמתקנת את חוק היסוד בהוראת שעה.

אייל לב ארי: זאת כבר הפעם החמישית שזאת הוראת שעה.

אייל לב ארי: זה תיקון חמישי, זה בסדר, אנחנו כבר התרגלנו מאז אפריל.

אסי מסינג: אני לא חושב שיש בעיה לעשות את השינוי הזה.

אסי מסינג: הכנסת יכולה לא לקבל, זה בסדר, אבל אני אומר שהפיצול של הדבר הזה וההבאה של עוד הוראת שעה, אני חושב שזה דבר לא נכון.

אסי מסינג: יש כרגע שינוי ואנחנו הצגנו אותו.

אסי מסינג: השינוי ברור.

אסי מסינג: הפחת עצמו, שאני מבין שזה מהלך מבורך שאף אחד כאן לא מסתייג ממנו, ממילא יובא לאישור בנפרד ולכן אני לא רואה סיבה מדוע לא לקיים את זה.

אייל לב ארי: כן יש בעיה פרוצדורלית והיא שחברי הכנסת לא ראו את התיקון לפני הדיון.

אייל לב ארי: אין להם נוסח שהם יכולים להתייחס אליו.

יוראי להב-הרצנו: הנתונים שיש בידינו היום לא מדויקים ולא מעודכנים.

יוראי להב-הרצנו: הם נכונים לסוף יולי.

יוראי להב-הרצנו: אם אתם רוצים שהועדה תשמש כחותמת גומי בלי לקרוא את הנתונים ובלי לקרוא את ההצעה שלכם, נראה לי לא רציני.

יוראי להב-הרצנו: אני רוצה להבין כמה כסף מומש לטובת כל הסעיפים הללו כדי להגיד מהמקום שאתם רוצים להפנות את שני מיליארד השקלים האלה, האם זה נכון או לא נכון.

יוראי להב-הרצנו: אני חושב שהמדיניות הנוכחית של החל"ת היא שגויה ובואו תוכיחו שמה שכן נוצל, נוצל נכון.

אסי מסינג: אני אחזור.

אסי מסינג: אולי לא הובנו נכון.

אסי מסינג: הסעיף הזה של עידוד תעסוקה כולל תיקון חקיקה שעבר ואושר בוועדת הכספים ואושר במליאה והוא כולל את התשלום של המענקים בגין עובדים שהוחזרו לעבודה בתקופה מסוימת.

יוראי להב-הרצנו: זה?

יוראי להב-הרצנו: מה שיש כאן?

אסי מסינג: היה תיקון חקיקה שעבר בכנסת, נפרד, לא קשור לחוק היסוד, שהוא קובע את מענק עידוד התעסוקה.

אסי מסינג: התיקון הזה דיבר על מי שיחזיר לתעסוקה בחודשים יוני עד ספטמבר – היה על כך דיון ארוך בוועדה – הוא אושר ועבר.

אסי מסינג: לאחר התיקון שבוצע, בעקבות הגל השני של הקורונה, הניצול של אותם מענקים נעשה בחסר מכיוון שפחות עובדים חזרו לעבודה בגלל התפרצות הגל השני.

יצחק פינדרוס: נשארה לכם יתרת של שני מיליארד שקלים.

אסי מסינג: המקור שצריך לעשות שימוש נותר ביתר של שני מיליארד שקלים.

אסי מסינג: את אותם שני מיליארד שקלים שממילא אי אפשר להוציא אותם ללא תיקון החקיקה של עידוד התעסוקה, ולא מוצע כרגע להסב, מוצע כרגע, הממשלה מבקשת להסיט אותם להיערכות לשנת הלימודים, להעביר אותם לצורך התוכנית של הפחת המואץ.

יוראי להב-הרצנו: אני מבין מה שאתה אומר.

יוראי להב-הרצנו: למה לא לנצל את שני מיליארד השקלים האלה כדי לעודד תעסוקה בכל מיני מודלים אחרים?

אסי מסינג: אין כרגע הצעה לעשות את זה.

אסי מסינג: היא לא נמצאת כרגע על השולחן.

יוראי להב-הרצנו: אבל אנחנו לא חותמת גומי.

יוראי להב-הרצנו: לטובת העניין הזה, אני חושב שעידוד תעסוקה זה עניין חשוב ויש דברים נוספים שאולי הם בתת תקצוב ואפשר להסיט אותם בצורה אחרת.

יוראי להב-הרצנו: תביאו את מה שאתם רוצים בפני הוועדה עם נתונים מדויקים.

אסי מסינג: אני אומר שוב.

אסי מסינג: ההצעה שהממשלה כרגע מציעה מבקשת להשתמש בכספים הקיימים והיא ההצעה הבאה: הסטה של אותם שני מיליארד שקלים שהם ביתר כרגע, לפרוס אותם לשנת 2021 ו-2022 לצורך מימון פחת מואץ.

אסי מסינג: זו ההצעה שקיימת כרגע.

אסי מסינג: כרגע לא קיימת הצעה אחרת לתיקון שהוא ייבחן, תיקון בכלים הנוספים.

אסי מסינג: יש צוות בראשות שני מנכ"לים – מנכ"לית משרד האוצר ומנכ"ל משרד ראש הממשלה – שדן כרגע בהמלצות לצורך הפתרונות השונים בתחום התעסוקה והצוות הזה יביא את ההמלצות שלו בפני הממשלה והכלים השונים ייבחנו בהתאם.

יוראי להב-הרצנו: כרגע ההסטה מסעיף של עידוד תעסוקה נובע מהעובדה שהממשלה נחה דעתה שאין צורך לעודד תעסוקה בישראל?

אסי מסינג: התשובה היא לא.

אסי מסינג: כרגע אין תוכנית נוספת.

יצחק פינדרוס: אני רוצה להציע הצעה.

יצחק פינדרוס: מכיוון שהדיון כרגע שמתקיים כאן הוא לא על תעסוקה ומכיוון שהייעוץ המשפטי לא אוהב שזה נכנס כרגע בצורה הזאת, אני מציע שנחזור לדון על שנת הלימודים ועל החינוך.

יצחק פינדרוס: נעזוב כרגע את הנושא של התעסוקה.

יצחק פינדרוס: נחזור אליו.

יצחק פינדרוס: הוועדה לא הולכת הביתה.

יצחק פינדרוס: אני מציע שננסה להתמקד ב-1 בספטמבר, איך אנחנו פותחים את שנת הלימודים ומה הדבר שצריך לדבר הזה.

יצחק פינדרוס: אני אתייעץ עם ותיקי הוועדה, כמו מיקי ואחרים, לגבי הנושא הזה.

יצחק פינדרוס: אם מיקי יטען לנושא חדש, יטען לנושא חדש, על אף שגם מיקי אומר שזה מבורך שמחזירים שני מיליארד שקלים.

מיקי לוי: אבל לא בדרך הזו.

יצחק פינדרוס: בסדר.

יצחק פינדרוס: לא בדרך הזו.

יצחק פינדרוס: אני מקבל את זה.

יצחק פינדרוס: אנחנו לא בורחים.

יצחק פינדרוס: נמצא את הדרך לעשות את זה.

מיקי לוי: כל עידוד התעסוקה, תאמינו לי שכל הכסף ילך.

יצחק פינדרוס: לא.

יצחק פינדרוס: לא הבנת.

יצחק פינדרוס: הוא אמר לך שזה מיועד לכסף שהיה אמור לצאת עד ספטמבר והוא לא יצא.

יצחק פינדרוס: אין לו מה לעשות עם זה.

יצחק פינדרוס: הוא עושה על זה ריבית בבנק.

מיקי לוי: אני אתם כי הפחת זה באמת מבורך וצריך לקדם את זה.

יצחק פינדרוס: זה בעצם נתון להחלטתכם, זה נתון להחלטתנו, האם את השינוי הזה אנחנו מקבלים כרגע או לא, אבל אני מציע להתקדם עם ההקראה.

יצחק פינדרוס: נשאיר כרגע את הסעיף הזה פתוח לדיון.

אסי מסינג: עוד דבר אחד אני אומר.

אסי מסינג: הפחת המואץ שהתקנות שהפצנו להערות הציבור ואנחנו נביא אותן לאישור הוועדה, מדבר על התחילה שלו ב-1 בספטמבר, תחילת הפחת המואץ, ויש כמובן חשיבות.

אסי מסינג: ברגע שמכריזים על תוכנית לצורך פחת מואץ, ככל שהיא לא מאושרת והיא לא מקודמת, התוצאה היא - - -

יצחק פינדרוס: אתם מבינים שהמשמעות של זה היא שאם חברי הכנסת טוענים שהם לא קיבלו את זה קודם, היא שהיום זה לא יהיה.

אסי מסינג: הפחת המואץ ממילא לא מובא.

אסי מסינג: אני רק מסביר מה מבחינת סדר הזמנים.

אסי מסינג: כשהוא יובא לאחר מכן, לא ניתן יהיה לבצע את זה ללא החלטת המקור.

אסי מסינג: המשמעות האופרטיבית היא שלא ניתן יהיה להתחיל את התוכנית המואצת בתחילת ספטמבר, אם לא יעבור תיקון החקיקה.

אסי מסינג: זאת המשמעות האופרטיבית של העניין.

אייל לב ארי: הפחת הוא לשנים 2021 -2022.

אייל לב ארי: לאיזה שנים הפחת?

אסי מסינג: הפחת מתחיל, רכישה, מתחילת ספטמבר והפחת נפרס.

אסי מסינג: זה טבעו של פחת מואץ, שהוא נפרס למשך שנים.

אייל לב ארי: זה עדיין לא מונע את האפשרות לבוא ולהגיד - - -

גיא גולדמן: אני רוצה להמשיך את מה שאסי אומר.

גיא גולדמן: התוכנית לפחת המואץ כבר פורסמה, יש חשש שעיכובים בביצוע שלה יביאו להקפאה של רכישות, של השקעות בציוד.

גיא גולדמן: יקרה בדיוק ההפך ממה שאנחנו רוצים שיקרה.

ינון אזולאי: למה כשהעלינו את זה בדיונים, לא הסכמתם לזה?

ינון אזולאי: הרי העלינו את זה כבר לפני חודש.

ינון אזולאי: הנושא הזה עלה.

ינון אזולאי: אתה יכול להסתכל ולראות.

ינון אזולאי: אתם התנגדתם.

ינון אזולאי: אתם באים אלינו שבוע לפני כן, תופסים אותנו כרגיל ורוצים שנעזור לכם.

ינון אזולאי: אנחנו הרי בעד זה.

ינון אזולאי: אנחנו בעד זה יותר מאשר אתם כי אתם התנגדתם.

גיא גולדמן: אני רק נתתי הערה של השלכות של תוכנית שכבר פורסמה והעיכוב שלה מתבצע.

גיא גולדמן: מה שהוועדה רוצה היא תעשה עם זה.

ינון אזולאי: בסדר, אבל למה אז התנגדתם לזה?

ינון אזולאי: הבאנו גם הסתייגויות, גם הלכנו בדיונים דווקא בנושא של הפחת, לא דיברתם, התנגדתם לכל זה ועכשיו אתם באים כמה ימים לפני ה-1 בספטמבר ואסי אומר לי שאם זה לא יהיה, לא יהיה ב-1 בספטמבר.

ינון אזולאי: אז זה כן יהיה.

ינון אזולאי: אם זה לא יעבור עכשיו, זה יעבור עוד שבוע.

ינון אזולאי: יהיה שבוע איחור, חודש איחור, מה נעשה?

ינון אזולאי: אל תעשו אותנו כאילו אנחנו אשמים בזה.

ינון אזולאי: אתם כל פעם באים ברגע האחרון והופכים את הקערה על פיה.

ינון אזולאי: לא.

ינון אזולאי: זה לא יהיה.

אסי מסינג: אין עניין של השפעה.

אסי מסינג: בסך הכול אנחנו מסבירים.

אסי מסינג: אני מזכיר שכרגע הממשלה מייצרת שורה של תוכניות על מנת להתמודד עם משבר הקורונה.

אסי מסינג: מטבע הדברים, הדברים נעשים בהקדם האפשרי ובדחיפות על מנת להתמודד עם הכלים השונים.

אסי מסינג: במסגרת הזו פורסמו גם הצעדים.

אסי מסינג: פורסם הצעד הזה של התוכנית להאצה, הוא הועבר להערות הציבור ולאחר מכן הוא יובא אליכם.

אסי מסינג: רק הסברנו את המשמעויות.

ינון אזולאי: אתה צודק, הכול טוב ויפה.

ינון אזולאי: אבל אתה לא עונה לשאלה.

ינון אזולאי: אנחנו העלינו את זה, התנגדו לזה.

אסי מסינג: אם זה צעד שחשבת שנכון לעשות אותו - - -

ינון אזולאי: גם היום אני אומר את זה.

ינון אזולאי: אל תביאו הצעות מהיום להיום.

ינון אזולאי: תביאו מהיום למחר.

איתן גינזבורג: אסי, זה לא הוגן מה שאתה עושה.

איתן גינזבורג: המחלוקת היא על הדרך ולא על הטעות.

איתן גינזבורג: הדבר הוא נכון וכולנו בעד.

אסי מסינג: אני התנצלתי.

איתן גינזבורג: אני לא מחפש את ההתנצלויות.

אסי מסינג: הממשלה קיבלה החלטה.

אסי מסינג: ייעשו גם תקנות והכול שקוף והכול ברור.

אסי מסינג: אני מתנצל, הדבר היחידי שקרה זה שלא הפצנו לפני הדיון הזה את התיקון בנוסח.

אסי מסינג: התנצלתי על זה בפעם הראשונה.

מיקי לוי: אני רוצה להגיד לכם משהו.

מיקי לוי: אתם יודעים שבדרך כלל אני בצד שלכם.

מיקי לוי: אני סתם אתן דוגמה.

מיקי לוי: שירה, תהיי אתי בבקשה.

מיקי לוי: שאול הבטיח לי והבטיח לעוד חברים, לחינוך המיוחד כסף.

מיקי לוי: הייתה התחייבות של אבי ניסנקורן, ואני הורדתי בסיבוב הראשון בערך 800 הסתייגויות.

מיקי לוי: אחמד היה אתנו.

מיקי לוי: כולנו עשינו יד אחת כי אלה הילדים של כולנו.

מיקי לוי: כן, כן, כן, כן - שום דבר לא קרה.

מיקי לוי: שאול כבר הכיר בזה.

מיקי לוי: הוא ישב כאן.

מיקי לוי: יש לי התחייבות ואני יכול להוציא לכם את ההתכתבות עם שאול.

מיקי לוי: הנה, במשרד האוצר מהנהנים בראש.

מיקי לוי: הפעם זה לא יהיה חד צדדי.

מיקי לוי: שאתם מבקשים ואנחנו מרימים את היד.

מיקי לוי: סתם הבאתי את זה כדוגמה כי זאת אחת מההסתייגויות שלי, אדוני היושב ראש.

מיקי לוי: זה לא יעבור אם הנושא הזה של החינוך המיוחד לא ייפתר.

מיקי לוי: זאת דוגמה איך אנחנו נסחבים חודשים ואתם באים הבוקר ורוצים שנרים יד בצוהריים.

מיקי לוי: זה לא יקרה.

אסי מסינג: הצעת חוק־ יסוד: משק המדינה (תיקון מס' 10 והוראת שעה לשנת 2020) (תיקון מס' 4)

אסי מסינג: בחוק יסוד: משק המדינה (תיקון מס' 10 והוראת שעה לשנת 2020), בסעיף 1(1) –

אסי מסינג: בפסקת משנה (5), במקום "3.5%" – כאן אנחנו מבקשים לעשות השינוי ולומר, לא כפי שכתוב בנוסח הכחול, 3.55 - יבוא "3.05".

איתן גינזבורג: בכחול שפורסם נאמר 3.55.

איתן גינזבורג: לא להקריא שום דבר אחר כי הוא לא כתוב כאן.

איתן גינזבורג: אם רוצים שינוי, תוך כדי הדיון.

אסי מסינג: אני יכול להקריא ואני אמרתי שאם הוועדה לא תרצה לקבל את זה, הכול בסדר.

יצחק פינדרוס: אנחנו מקריאים כרגע את הכחול.

יצחק פינדרוס: אם חברי הכנסת ירצו להכניס תוך כדי הדיון שינוי שייכתב 7.55 במקום 3.55 – זה ייכנס תוך כדי.

יצחק פינדרוס: חברי הכנסת מבקשים שבהקראה, למען ההגינות, ייקרא מה שכתוב בכחול.

אסי מסינג: אבל אתם לא רוצים שאני אומר לכם מה השינויים שהממשלה מבקשת לעשות?

אסי מסינג: זה הדבר הטריביאלי ביותר.

אסי מסינג: אם אחד מחברי הכנסת ירצה להכניס שינוי, נקיים דיון.

איתן גינזבורג: תקריא את הנוסח שבכחול.

יצחק פינדרוס: נעשה הקראה ואז נלך לשינויים.

איתן גינזבורג: תקראו את מה שכתוב כאן, זה לא הרבה שורות.

איתן גינזבורג: בתום ההקראה תגיד מה אתם רוצים לתקן.

אסי מסינג: את יכולים גם לא לקבל את זה.

אסי מסינג: הכול בסדר.

יצחק פינדרוס: הסדר יהיה הפוך.

יצחק פינדרוס: אתה תקריא את מה שיש לנו כאן ואחר כך אם נרצה, נכניס שינויים.

אסי מסינג: אין בעיה.

אסי מסינג: עברתי איזשהו הליך חקיקה אחד או שניים בכנסת ומאוד מוזר מה שקורה כאן כרגע, אבל בסדר גמור.

אייל לב ארי: לא אסי, זה לא מוזר.

אייל לב ארי: בפסקת משנה (5), במקום "3.5%" יבוא "3.55".

אייל לב ארי: בפסקת משנה (7), במקום "1.16% יבוא "1.26%".

אייל לב ארי: בפסקת משנה (9), במקום "1.65%" יבוא "1.75%".

אייל לב ארי: תסביר בבקשה.

אסי מסינג: אני אקריא את פסקה (2) ואני אסביר.

אייל לב ארי: לא.

אייל לב ארי: תסביר קודם את (1) בבקשה.

אסי מסינג: אני אסביר את הכול ביחד.

אייל לב ארי: לא.

אייל לב ארי: תסביר את פסקה (1).

אסי מסינג: אני אסביר את הכול ביחד.

אסי מסינג: "(א1) היערכות משרד החינוך לשנת הלימודים התשפ"א – 1.75 מיליארד שקלים חדשים".

אסי מסינג: סעיף (1) מתקן את סעיף קטן (א1) שכולל את הפריסה של המספרים, התוספת לקופסאות, התוספת לתקציב ההמשכי בחלוקה החודשית כפי הצפי שצפוי להיות בחודשים הקרובים לצורך מימון היערכות משרד החינוך והתמודדות עם הקורונה.

אסי מסינג: אלה פסקות משנה (5), (6), (7), (8), (9).

אסי מסינג: זאת החלוקה התזרימית של הסכומים עצמם.

אסי מסינג: מעבר לכך, אנחנו מבקשים לעשות תיקון בתוכנית שכוללת את השימושים – יש לנו שני סעיפים שמתייחסים לתיקון עצמו בכל מה שקשור לאותו גידול כאשר האחד מדבר על התזרים החודשי והשני מדבר על הסכימה הכוללת לפי שימושים.

אסי מסינג: ההלימה של זה היא הפסקה השנייה שמתייחסת לכך שייוחד לצורך היערכות משרד החינוך סכום של 1.75 מיליון שקלים.

אסי מסינג: אלה שני השינויים המבוקשים.

אסי מסינג: אם תרצו, אני אסביר את התיקון שאנחנו מבקשים לעשות או מאוחר יותר.

איתן גינזבורג: לא.

איתן גינזבורג: עכשיו.

איתן גינזבורג: נשמח לשמוע.

אסי מסינג: כמו שאמרנו כבר קודם לכן, ביקשנו לעשות הפחתה מהסכום שמיועד לצורך עידוד תעסוקה ולהזיז, במקום 3.55 יהיה 3.05, להעביר את הסכום הזה ולקבוע למעשה שלכל הפחות לגבי שנת 2020 המענק לסיוע לעסקים ועצמאים יופחת מ-31.7 מיליארד שקלים ל-29.7 מיליארד שקלים.

אסי מסינג: זה התיקון הראשון.

אסי מסינג: השימוש הזה יהיה בהצעת החוק הנוספת שתכף נגיע אליה, שזאת הצעת החוק שמתייחסת למסגרות הפיסקליות, שם נבקש לייחד קופסת גירעון, הגדלה של הגירעון לשנים 2021 ו-2022, כך שניתן יהיה להשתמש באותם הכספים לצורך הפחת המואץ.

אסי מסינג: בסוף, בפחת המואץ, מה שקורה, יש הפסד הכנסות.

אסי מסינג: אנחנו זזים מצד ההוצאות לצד ההכנסות.

אסי מסינג: יש הפסד הכנסות – הכנסות ממיסים מכיוון שיש פריסה של הפחת המואץ על רכישה של ציוד וכתוצאה מהפחת המואץ משולם פחות מס והפחתת המיסים מסתכמת בשני מיליארד שקלים.

אסי מסינג: לכן אנחנו למשה מסיטים, מבקשים להסיט את הגדלת ההוצאה בשנת 2020 בשני מיליארד שקלים ולפרוס אותה על הפחתת הכנסות בשנים 2021 ו-2022 לצורך מימון הפחת המואץ.

אסי מסינג: זה התיקון המוצע.

אסי מסינג: את הנוסח עצמו אני אקריא אחר כך.

אייל לב ארי: מתי זה אמור להיות משולם?

אייל לב ארי: על איזה שנות מס מדובר?

אסי מסינג: גיא, אתה רוצה להציג את התקנות?

מיקי לוי: רק שנה.

מיקי לוי: לא צריך את הפרטים.

אסי מסינג: לשנים 2021 ו-2022.

גיא גולדמן: כפי שאמר אסי, את ההצעה נביא בתקנות בנפרד.

גיא גולדמן: מדובר על פחת בשיעור כפול מהפחת שנותן הדין הכללי שנועד להגדיל את ההשקעות בציוד על ידי פירמות.

מיקי לוי: סתם כדי שאני אבין.

מיקי לוי: אם פחת על מכונה לעיבוד שבבים הוא 10 שנים, אחרי חמש שנים לכאורה אפשר לגרוט אותה.

גיא גולדמן: נכון.

גיא גולדמן: בכל אחת מחמש השנים האלה, הפסד הכנסות ממיסים הוא גדול פי שניים.

אייל לב ארי: אבל אלה שנים שמתחילות משנה הבאה.

גיא גולדמן: לא.

גיא גולדמן: אלה נכסים שנרכשו, ציוד שנרכש מ-1 בספטמבר 2020.

אייל לב ארי: אני מבין אבל מתי אתה יכול לבוא ובעצם לשייך את הפחת?

אסי מסינג: התקנות מותקנות עכשיו לכן המקור לצורך המימון שלהן חייב להיות מוסדר עכשיו לאור הוראות חוק יסודות התקציב.

אייל לב ארי: מעבר לעניין שהממשלה החליטה בספטמבר, מה הדחיפות?

אסי מסינג: גם אני וגם גיא ציינו שברגע שהממשלה מחליטה ללכת על מנגנון של פחת מואץ, הסיכון הוא שבשלב שעד שהפחת המואץ יאושר, המשק פשוט יקפא ולא יקנו מכונות ייצור חדשות מכיוון שכל המפעלים יחכו עד שאפשר יהיה לעשות שימוש בפחת המואץ.

אסי מסינג: זאת ההתנהגות המתבקשת ביותר ולכן כאשר מודיעים על פחת מואץ והממשלה כבר פרסמנו, לאור החלטת הממשלה מה-16 באוגוסט, פרסמנו טיוטת תקנות להערות הציבור שכוללות את הפרטים של הפחת המואץ ומוצע שהמנגנון יהיה ב-1 בספטמבר.

מיקי לוי: התקנות להערות הציבור פורסמו ב-15.

מיקי לוי: אגב, אני בעד פחת מואץ.

מיקי לוי: אמרנו את זה במפורש.

יצחק פינדרוס: מיקי, אמרת את זה.

יצחק פינדרוס: אתה חוזר על הדברים.

יצחק פינדרוס: די.

יצחק פינדרוס: אני לא רוצה לפתוח את זה לדיון.

יצחק פינדרוס: הים יום שלישי ואנחנו רוצים לסיים את הדיון כאן.

יצחק פינדרוס: הבנו.

אסי מסינג: ההערה הייתה לצורך השאלה מה הדחיפות של האישור הזה ואני מסביר.

אסי מסינג: אפשר לא לאשר את הכול.

אסי מסינג: המשמעות של אי האישור, כשנדון בתקנות, או דחייה שלו, החשש הוא שבתקופה הזאת אף אחד לא יקנה מכונות.

מיקי לוי: אסי, סליחה, באמת, אני לוקח משהו תיאורטי.

יצחק פינדרוס: אבל אמרת את זה.

מיקי לוי: לא, לא אמרתי את זה.

מיקי לוי: אתם פרסמתם לציבור.

מיקי לוי: תיאורטית, כל החברים כאן – קואליציה ואופוזיציה – אומרים מה פתאום, מפסידים הרבה כסף למדינה ואנחנו נצביע נגד.

מיקי לוי: מה תעשו?

אסי מסינג: כלום.

מיקי לוי: כלום?

מיקי לוי: אבל אתה פרסמת לציבור.

אסי מסינג: אנחנו כאן נכנסים להליך מאוד מאוד פשוט.

אסי מסינג: שר במדינת ישראל או הממשלה מבקשים להתקין תקנות שנדרש להן אישור של הכנסת.

אסי מסינג: לפני שמגיעים לכנסת, קודם כל מפרסמים טיוטת תקנות להערות הציבור.

אסי מסינג: זה ההליך המקובל והפשוט ביותר.

יצחק פינדרוס: אני מבין שזה הולך להיות העז בדיון הזה.

יצחק פינדרוס: האופציה היחידה שזה יקרה היא שתשכנעו את אחד מחברי הוועדה להכניס את זה כהסתייגות.

יצחק פינדרוס: אני אומר לכם בכנות שלפי מה שאני רואה כאן כרגע, אנחנו הולכים לסבך כאן את הדיון ולא לצאת ממנו.

אסי מסינג: נאמרו כאן אמירות לא מדויקות.

אסי מסינג: ממשלה, כשהיא מבקשת להגיש הצעת חוק לכנסת או כשהיא מבקשת לעשות תיקון תקנות, בין אם נדרש אישור של ועדה מוועדות הכנסת ובין אם לאו, קודם לכן היא מפיצה להערות הציבור את המהלך.

אסי מסינג: כך בתזכיר חקיקה וכך בתזכיר תקנות.

מיקי לוי: זה לא נכון.

מיקי לוי: אני מבקש חוות דעת משפטית.

אסי מסינג: אלה הנחיות יועץ.

אסי מסינג: כך הממשלה עובדת.

יצחק פינדרוס: הדיון עכשיו הפך להיות לא רלוונטי לדיון שיש לנו כרגע.

יצחק פינדרוס: יש לנו דיון אחר ולשם כך זומנו.

יצחק פינדרוס: זה המשך לדיון הקודם שהיה עם משרד החינוך.

אסי מסינג: רק הערה אחת.

יצחק פינדרוס: על כל הערה שלך, למיקי יש שתי הערות.

יאסי מסינג: היועץ המשפטי של הוועדה זרק משהו לחלל ואני רוצה להתייחס.

אייל לב ארי: לא זרקתי.

אייל לב ארי: אמרתי.

אסי מסינג: בסעיף אין הסמכה.

אסי מסינג: פחת מואץ קיימת בפקודת מס הכנסה.

אסי מסינג: לעניין זה לא צריך לעשות שום תיקון חקיקה.

אייל לב ארי: את הסמכות יש.

אייל לב ארי: הכסף לא קיים.

אסי מסינג: כל מה שאנחנו מדברים כאן זה בשאלת המקור.

אייל לב ארי: אבל אחד יונק מהשני.

אסי מסינג: שאלת המקור היא החלטת הממשלה והכנסת כמובן לא חייבת לקבל אותה.

אייל לב ארי: אחד יונק מאחריות של השני.

אייל לב ארי: זאת אומרת, מה הטעם לבוא ולפרסם טיוטת תקנות כשבעצם מלכתחילה השאלה של התקציב בכלל היא עוד תיאורטית.

גיא גולדמן: היא נכללה בתקנות.

אייל לב ארי: היא לא רק תיאורטית אלא היא אפילו לא הופיעה בפני חברי הכנסת.

אסי מסינג: היא ממש לא תיאורטית והיא קודמה.

אסי מסינג: עם כל הכבוד, הממשלה רוצה כרגע לקדם מהלך והיא מציעה את ההצעה של המקור של המימוש של זה אם הכנסת רוצה לא לקבל את ההצעה הזאת, היא יכולה לא לאשר.

אייל לב ארי: הכנסת לא יוצאת לפגרה וחודש ספטמבר עוד לא התחיל והממשלה יכול להגיש הצעת חוק נפרדת שמתקנת.

יצחק פינדרוס: בסדר.

יצחק פינדרוס: גם העמדה הזאת נשמעה.

יצחק פינדרוס: אנחנו חוזרים על עצמנו כל הזמן.

יצחק פינדרוס: רשות הדיבור למשה שגיא.

יצחק פינדרוס: עלו כאן שני דברים לעצם דיון.

יצחק פינדרוס: עלו כאן שתי הערות מאוד חשובות.

יצחק פינדרוס: הערה אחת של חבר הכנסת טיבי ששאל לגבי פתרון ל-14,000 מורים במגזר הערבי, מה משרד החינוך עומד לעשות בעניין הזה.

יצחק פינדרוס: הוא אומר שזה עולה פעם אחר פעם.

יצחק פינדרוס: הדבר השני היא האם במסגרת התוכנית עכשיו של 4.2 מיליארד שקלים נתתם את הדעת לכל עובדי ההוראה הפוטנציאליים שהם מובטלים, איך אנחנו משלבים אותם בתוך התוכנית.

יצחק פינדרוס: זאת אומרת חידדתי את זה קודם עם אחמד טיבי ויש כאן שתי שאלות.

יצחק פינדרוס: שאלה נוספת שאני שואל וגם חבר הכנסת מיקי לוי שאל אותה.

יצחק פינדרוס: אתם מתחילים את שנת הלימודים בעוד פחות משבוע.

יצחק פינדרוס: הייתה כאן הצהרה של שר החינוך, הייתה הצהרה של מנכ"ל משרד החינוך, הייתה הצרה של אגף התקציבים שהחינוך המיוחד הפרטי, המוכר אינו רשמי, יתוקצב ב-100 אחוזים.

יצחק פינדרוס: האם אתם ערוכים מה-1 בספטמבר לתקצב ב-100 אחוזים?

יצחק פינדרוס: אלה השאלות שהייתי שמח אם תתייחס אליהן כי אני מבין שהדיון על עצם התוכנית כבר התקיים ואני פשוט נכנס לדיון שהיה.

 << אורח >> משה שגיא: אני אתייחס לנושא של עובדי הוראה במגזר הערבי.

 << אורח >> משה שגיא: משרד החינוך לא מתקצב את בתי הספר לפי עובדי הוראה.

 << אורח >> משה שגיא: הוא מתקצב לפי תלמידים וכיתות.

 << אורח >> משה שגיא: כל בית ספר מקבל שעות הוראה בהתאם למספר הכיתות שיש לו ומספר התלמידים.

 << אורח >> משה שגיא: זה שיש במגזרים מסוימים עודפי מורים, זה לא קובע את התקצוב של המשרד.

עאידה תומא סלימאן: אבל גם יש מחסור בשעות.

 << אורח >> משה שגיא: בנוסף אני רוצה לומר שהמגזר הערבי קיבל הרבה יותר שעות בשנים האחרונות לעומת התוספת במגזר היהודי.

 << אורח >> משה שגיא: זאת תוכנית תקצוב דיפרנציאלי שהייתה במערכת שהזרימה עשרות אלפי שעות למגזר הערבי, מעבר לגידול הטבעי השוטף, מעבר לגידול הטבעי שקיבלו כל המגזרים.

 << אורח >> משה שגיא: לכן גם הנושא הזה עזר לצמצם את הבעיה של עודפי מורים במגזר הערבי.

 << אורח >> משה שגיא: אנחנו מודעים לבעיה אבל מה שקובע את ההקצאה לבתי ספר, זה מספר הכיתות ומספר התלמידים.

 << אורח >> משה שגיא: זה לגבי הנושא הזה.

 << אורח >> משה שגיא: במסגרת התקציב הזה של העסקת עובדי הוראה, במסגרת התקציב של הקורונה, בהחלט אפשר בראש ובראשונה במסגרת תוספת שעות הוראה להעסיק מורים או להשלים שעות למורים קיימים בבתי הספר או להעסיק מורים שקיימים במגזר הערבי ולא מועסקים, להעסיק אותם במסגרת התקציב הזה.

 << אורח >> משה שגיא: אני חושב שזה יפתור חלק מהבעיות.

אחמד טיבי: הכוונה למה שקרוי עוזרי הוראה?

 << אורח >> משה שגיא: לא.

 << אורח >> משה שגיא: אני לא מדבר על עוזרי הוראה.

 << אורח >> משה שגיא: הפתרון של המשרד בנושא העסקת עובדי הוראה בבתי הספר, חלקו על ידי עוזרי חינוך, כמחצית, ומחצית על ידי עובדי הוראה.

 << אורח >> משה שגיא: עובדי הוראה מן המניין.

יצחק פינדרוס: וזה כרגע בתוך התוכנית?

 << אורח >> משה שגיא: ודאי.

 << אורח >> משה שגיא: כמיליארד שקלים עבור עובדי הוראה.

יצחק פינדרוס: מיליארד שקלים מתוך התוכנית לצורך זה.

 << אורח >> משה שגיא: עבור עובדי הוראה.

יצחק פינדרוס: אבל כמה מתוך עובדי ההוראה הולכים להיקלט מהמורים המובטלים שנמצאים בשוק?

יצחק פינדרוס: הערכה שלכם.

יצחק פינדרוס: כשאתה אומר עובדי הוראה, יש שני סוגי.

יצחק פינדרוס: יש לי מורים שנמצאים, צריך לתת להם עוד כמה שעות וכולי.

יצחק פינדרוס: האם אתם יכולים לומר לנו כמה עובדים חדשים אתם הולכים לגייס באותו מיליארד שקלים?

עאידה תומא סלימאן: ובמיוחד באוכלוסייה הערבית.

אחמד טיבי: בדיוק, לזה הכוונה.

שלמה קרעי: זאת החלטה שלנו, של המחוזות, של השטח.

עאידה תומא סלימאן: המשרד לא יודע מה קורה בשטח?

 << אורח >> משה שגיא: כרגע אין לנו אישור תקציבי עדיין ולכן קשה לי לענות על זה.

יצחק פינדרוס: אבל הגשתם תוכנית מבוססת על משהו.

יצחק פינדרוס: הרי לא זרקתם סתם מספר מיליארד שקלים.

יצחק פינדרוס: היא מבוססת על מספר מורים, כמות שעות, דברים שאתם רוצים לעשות.

 << אורח >> משה שגיא: תחושת בטן, אני לא יכול לדעת.

 << אורח >> משה שגיא: אני יכול רק לתת תחושות.

יצחק פינדרוס: לא, לא תחושות.

יצחק פינדרוס: מה שהגדרתם בתוכנית עבודה.

 << אורח >> משה שגיא: כרגע אין לי את המידע.

 << אורח >> משה שגיא: המנהלים נמצאים עכשיו בשלב גיוס כוח אדם ואין לי כרגע את המידע לגבי תמונת המצב.

יצחק פינדרוס: אתה יכול להגיד לנו הערכה, כמה מתוך זה הולך למגזר הערבי?

 << אורח >> משה שגיא: יש תוספת של 12.5 שעות לכיתה בכיתות ג'-ד' לכל הכיתות במערכת.

 << אורח >> משה שגיא: זאת תוספת שעות ההוראה שיש.

אחמד טיבי: כמה מורים חסרים במגזר היהודי?

אחמד טיבי: בדרך כלל יש מחסור.

 << אורח >> משה שגיא: בתקופת הקורונה או בכלל?

אחמד טיבי: לפני.

 << אורח >> משה שגיא: תלוי במחוזות.

 << אורח >> משה שגיא: יש מחוזות שיש להם עודפים, יש מחוזות שיש להם מחסור.

 << אורח >> משה שגיא: אפשר לומר שזה במקצועות מסוימים.

שלמה קרעי: מי מגייס את כוח האדם, המנהלים בשטח?

שלמה קרעי: הם קובעים האם להוסיף למורים שלהם שעות?

עאידה תומא סלימאן: לא באוכלוסייה הערבית.

שלמה קרעי: או האם לגייס עובדים אחרים שהם לא עובדי הוראה?

שלמה קרעי: מי קובע את זה?

יצחק פינדרוס: אלה המחוזות.

 << אורח >> משה שגיא: המנהלים באמצעות המחוזות מגייסים את עובדי ההוראה.

שלמה קרעי: זאת אומרת, כל מנהל בית ספר.

עאידה תומא סלימאן: לא.

עאידה תומא סלימאן: באוכלוסייה הערבית הגיוס הוא לא בצורה הזאת.

עאידה תומא סלימאן: אתם יודעים את זה.

עאידה תומא סלימאן: באוכלוסייה הערבית הגיוס הוא דרך שיטת הנקודות.

עאידה תומא סלימאן: כלומר, אתם שולטים מי יהיה היכן ואם יתקבל לעבודה או לא.

עאידה תומא סלימאן: למנהלים אין את היכולת לגייס.

 << אורח >> משה שגיא: אבל עדיין עובדי הוראה יגויסו.

עאידה תומא סלימאן: יש 6,500 תקנים חדשים שמשרד החינוך לפי החישוב של 12 שעות נוספות, זה מה שיצא לכם.

עאידה תומא סלימאן: 6,500.

עאידה תומא סלימאן: אני בטוחה שאתם יודעים מה-6,500 כמה לבתי ספר יהודים רגילים וכמה לאוכלוסייה הערבית.

 << אורח >> משה שגיא: אין בעיה.

 << אורח >> משה שגיא: מספר הכיתות שיש למגזר הערבי בכיתות ג'-ד' כפול 12.5.

עאידה תומא סלימאן: תגיד לי בתקנים.

 << אורח >> משה שגיא: יש 12.5 שעות לכיתה.

עאידה תומא סלימאן: אני לא יודעת כמה כיתות יש.

 << אורח >> משה שגיא: אני אבדוק את מספר הכיתות שיש במגזר הערבי כפול 12.5 ואתן לך תשובה.

 << אורח >> משה שגיא: אין לי כאן את הנתון הזה.

עאידה תומא סלימאן: אז אפשר לדעת כמה מהתקנים האלה, ה-6,500, אמורים ללכת לאוכלוסייה הערבית.

עאידה תומא סלימאן: נכון?

עאידה תומא סלימאן: אני בטוחה שהמנהלים שיש להם עובדי הוראה שיכולים להעלות להם את שעות העבודה, בטח התחילו להתכונן לתחילת השנה ויודעים כך שאפשר לדעת תוך יומיים כמה תקנים חדשים צריכים לאייש.

 << אורח >> משה שגיא: אני לא יודע בדיוק מתי נוכל לדעת כמה זה הרחבות משרה וכמה זה תקנים.

 << אורח >> משה שגיא: אני מעריך שזה ייקח יותר מיומיים.

 << אורח >> משה שגיא: אולי בשבוע הבא נדע כמה זה עבור השלמת משרה וכמה זה עבור תקנים חדשים.

אחמד טיבי: אדוני היושב ראש, ניסיתי לשכנע אותך לפני הישיבה ופניתי למשרד החינוך לפני הישיבה, ועכשיו אתה העלית את זה ואני העליתי את זה והערנו.

אחמד טיבי: התשובה לא מספקת.

אחמד טיבי: אני מכיר את התשובה הזאת.

אחמד טיבי: אני רוצה פתרון.

אחמד טיבי: אני רוצה שיגידו לנו שיקלטו אלפי מורים ונפתור בעיה.

אחמד טיבי: התשובה הזאת תשאיר אותנו עם כלום.

עאידה תומא סלימאן: במיוחד שאפשר גם לשבץ מורים ערבים בבתי ספר יהודים.

עאידה תומא סלימאן: למורים האלה יש תעודות הוראה מאוניברסיטאות ישראליות מוכרות על ידי משרד החינוך.

עאידה תומא סלימאן: אם יש מחסור בבתי ספר יהודים, אין שום סיבה לא להזרים לשם מורים.

עאידה תומא סלימאן: לפני ה-6,500 תקנים היה לכם היה לכם מחסור במורים יהודים.

 << אורח >> משה שגיא: אין שום מניעה שייקלו במגזר היהודי.

 << אורח >> משה שגיא: אני לא רואה שום מניעה.

עאידה תומא סלימאן: אם אין מניעה, תעשו משהו.

עאידה תומא סלימאן: זה בידיים שלכם.

יצחק פינדרוס: אומר חבר הכנסת טיבי שזה נושא שעלה בעבר ואתם מודעים לסיפור הזה.

יצחק פינדרוס: זה שיש 12.5 שעות לכל כיתה ואפשר לקחת, זה בסדר.

יצחק פינדרוס: השאלה מי במשרד החינוך לוקח חסות על האירוע הזה יש כאן אירוע, אירוע של 14.000 מורים שנמצאים שם, אירוע של חוסר במורים או עודף במורים – זה אירוע.

יצחק פינדרוס: השאלה מי במשרד החינוך לוקח חסות ובטח כשאתם הקציתם מיליארד שקלים כדי לקלוט כוחות נוספים שחלק גדול ממנו הוא בטח במגזר הערבי וחלק הוא במגזר היהודי שיכול לקלוט מורים מהמגזר הערב, כמו שאומר חבר הכנסת טיבי.

יצחק פינדרוס: אני לא חושב שבישיבות הולכים לקלוט מורים מהמגזר הערבי.

יצחק פינדרוס: לא נראה לי.

יצחק פינדרוס: אבל יש מקומות שכנראה שם זה כן אפשרי.

יצחק פינדרוס: תשובה כללית האומרת כולם מקבלים 12 שעות, אומר חבר הכנסת טיבי האם יש לכם איזושהי תוכנית לוחמה איך הולכים להתמודד עם הדבר הזה.

 << אורח >> משה שגיא: קודם כל, אנחנו רוצים לאפשר גמישות ניהולית למנהלי בתי הספר ואנחנו לא רוצים להכתיב להם איך להפעיל את השעות.

 << אורח >> משה שגיא: אם נתחיל להכתיב להם, ניתקע עם כל היישום לקראת שנת הלימודים.

 << אורח >> משה שגיא: רוצים לאפשר גמישות ניהולית למנהלי בתי הספר שהם יודעים כמה שעות הם נותנים להשלמות משרה וכמה שעות הם נותנים לגיוס מורים חדשים.

 << אורח >> משה שגיא: אני לא יכול לומר לכם ברמת בית ספר מי החליט באופן הזה או באופן הבא.

אחמד טיבי: אני לא רוצה ברמת בית ספר.

 << אורח >> משה שגיא: כאשר כולם יסיימו את תהליך השיבוץ, נדע ונוכל לדווח בדיוק.

 << אורח >> אלון מסר: חבר הכנסת טיבי, השנה, דווקא במסגרת מה שמונח כאן בפני הוועדה, יש תוספת משמעותית וחסרת תקדים במונחי שנה אחת של שעות הוראה שמצטרפות גם למגזר הערבי וגם למגזר היהודי.

 << אורח >> אלון מסר: הבעיה שהייתה לפני הקורונה, אני לא רוצה להתעלם ממנה, אבל לפחות כאן בוודאות זה פתרון שהוא לא נמצא בכל שנה והוא מאפשר קליטה של הרבה מאוד מורים, לא יודעים כמה מורים חדשים ולכמה יגדילו את אחוזי המשרה, אבל מה שעומד כאן בפני הוועדה זה בעצם הגדלת כמות שעות ההוראה בגלל הפיצול של הכיתות ובהגדרה יידרש כוח אדם נוסף.

 << אורח >> אלון מסר: כמה בדיוק, זה תלוי בכל מנהל בית ספר.

עאידה תומא סלימאן: כמה תקנים?

 << אורח >> אלון מסר: אני מנסה להסביר לוועדה.

 << אורח >> אלון מסר: מה שקרה שעכשיו בגלל הסיפור של הקפסולות יש למעשה שעות כי לוקחים כיתה אחת ומחלקים אותה לשתי כיתות.

 << אורח >> אלון מסר: עבור הפיצול הזה צריך לקחת את כל מספר השעות ולהכפיל אותו בשתיים.

 << אורח >> אלון מסר: משרד החינוך סופר את זה בשעות הוראה לא בתקנים והוא אומר למנהל בית הספר שבסוף הוא זה שמנהל את התחום שלו, הוא אומר שיש לו מורים - - -

יצחק פינדרוס: אני אקל עליך.

יצחק פינדרוס: פעם הייתי מנהל בית ספר, אני אקל עליך.

יצחק פינדרוס: תגיד לנו עכשיו בנוסחה שלך, כי אתה יודע מה החלוקה בין המגזר הערבי למגזר היהודי בשעות ההוראה, כמה שעות הוראה במיליארד השקלים נמצאים למגזר הערבי.

 << אורח >> משה שגיא: תוך מספר דקות אני אומר לכם את הנתון.

יצחק פינדרוס: יפה.

יצחק פינדרוס: תן לנו נתון שנבין על מה אנחנו מדברים.

עאידה תומא סלימאן: אני רוצה להבין משהו.

עאידה תומא סלימאן: באוכלוסייה הערבית מנהלי בתי הספר לא מגייסים את המורים בעצמם.

יצחק פינדרוס: הוא אומר שהם נותנים להם גמישות.

עאידה תומא סלימאן: אתה יודע שהשיטה היא אחרת.

עאידה תומא סלימאן: השאלה היא האם בעניין של תוספות השעות האלה, עכשיו, בזמן הקורונה, נתתם את אותה עצמאות למנהלים שהם יגייסו מורים חדשים או שזה ימשיך לעבוד לפי שיטת הניקוד?

 << אורח >> משה שגיא: לפי מה שאני חושב, זה ימשיך לעבוד לפי זה.

 << אורח >> משה שגיא: אני יכול לבדוק את זה.

עאידה תומא סלימאן: לפי שיטת הניקוד.

 << אורח >> משה שגיא: כן.

עאידה תומא סלימאן: כלומר, זה בשליטתכם.

 << אורח >> משה שגיא: עדיין יש כאן העסקה של גורמים חדשים במערכת.

עאידה תומא סלימאן: נכון, אבל אני מנסה להבין.

עאידה תומא סלימאן: אם זה לפי שיטת הניקוד, בטח אתם הודעתם לכל מחוז ולכל עיר כמה שעות נוספות אתם נותנים להם כי הם אלה שיחליטו.

עאידה תומא סלימאן: המחוזות יחליטו.

עאידה תומא סלימאן: זה לא מנהל בית הספר שמחליט.

עאידה תומא סלימאן: אתם יודעים בדיוק כמה נתתם לאוכלוסייה הערבית ואיך חילקתם וכמה מהם העלאת משרות וכמה מורים חדשים.

יוראי להב-הרצנו: מה שעלה היום לוועדת חינוך, כל בתי הספר היסודיים ילמדו כרגיל ובאופן מלא.

יוראי להב-הרצנו: האם מיליארד השקלים המבוקשים לצורך הקפסולות רלוונטי לפני השינוי הזה או אחרי השינוי הזה?

 << אורח >> משה שגיא: לפני השינוי.

 << אורח >> משה שגיא: אנחנו לא מכירים שום מתווה אחר אלא מה שאושר בממשלה.

 << אורח >> משה שגיא: המתווה שהוצג על ידי שר החינוך בדיון הקודם, זה המתווה המאושר בממשלה ולפיו אנחנו פועלים.

יוראי להב-הרצנו: הוא דיבר אחרת היום בדיון.

 << אורח >> משה שגיא: לא נראה לי שהוא דיבר אחרת.

 << אורח >> אלון מסר: החלטת הממשלה, בעקבותיה הגיע תיקון החקיקה, קבעה מתווה שאושר על ידי משרד הבריאות, שר האוצר ושר החינוך.

 << אורח >> אלון מסר: זה כרגע המתווה כפי שאושר.

 << אורח >> אלון מסר: אנחנו מבקשים לאפשר למשרד החינוך לעמוד במתווה הזה.

 << אורח >> אלון מסר: אם יהיו שינויים כאלה ואחרים, בוודאי שיהיו התאמות אבל נכון לעכשיו זה המתווה היחידי שאשר.

יוראי להב-הרצנו: אני שואל כי אתם מבקשים את הכסף הזה.

 << אורח >> אלון מסר: מבקשים את האפשרות להוציא את הכסף

יוראי להב-הרצנו: אם מחר תתקבל הלטה אחרת, מה יהיה על הכסף הזה?

 << אורח >> אלון מסר: הבנתי את השאלה.

 << אורח >> אלון מסר: נכון לרגע הזה, זה המתווה היחידי שאושר.

 << אורח >> אלון מסר: אני לא מכיר מתווה אחר.

יוראי להב-הרצנו: אתה יכול בבקשה לבדוק את זה לפני שאנחנו מאשרים מיליארד שקלים ואחר כך תהיה החלטה שונה?

 << אורח >> אלון מסר: אין החלטה שונה.

יוראי להב-הרצנו: אני באתי לכאן מוועדת חינוך, שם נאמר גם אל מול הפרסומים של יושבת ראש ועדת הקורונה וגם מה שאמר ראש מטה השר, שיכול להיות יהיה שינוי במדיניות.

 << אורח >> משה שגיא: שמעתי אתמול את השר ומר שכל מי שטוען טענה אחרת ממה שאושר, הוא מודיע שזה על דעתו בלבד.

 << אורח >> משה שגיא: אני לא יודע על שום שינוי במתווה.

 << אורח >> משה שגיא: השינוי הזה לא קיבל אישור בממשלה.

יוראי להב-הרצנו: ראש מטה השר היה בדיונים ואני מניח שהוא לא מדבר על דעת עצמו אלא על דעת השר.

 << אורח >> אלון מסר: אני יכול לומר שמבחינה רשמית זה המתווה שהממשלה אישרה וכרגע אין מתווה אחר.

 << אורח >> אלון מסר: זה מתווה שאושר על ידי משרד הבריאות, משרד החינוך ומשרד האוצר.

יוראי להב-הרצנו: זאת אומרת שהקפסולות מתחילות מכיתה ד'.

 << אורח >> משה שגיא: לא.

 << אורח >> משה שגיא: ג'-ד'.

 << אורח >> אלון מסר: מכיתה ג'.

 << אורח >> אלון מסר: בגנים ובכיתות א'-ב', אלה לא קפסולות.

יוראי להב-הרצנו: בבקשה, תבדקו.

יוראי להב-הרצנו: תודה.

שלמה קרעי: אדוני היושב ראש, הוא ענה על הסיפור של החינוך המיוחד?

יצחק פינדרוס: על החינוך המיוחד לא קיבלתי תשובה.

יצחק פינדרוס: משה, אנחנו מתחילים את השנה עם תקציב חדש?

יצחק פינדרוס: תשובה על החינוך המיוחד בגנים.

יצחק פינדרוס: אתה מכיר את האירוע הזה, היית יחד אתי בוועדות כאן אין ספור בעניין הזה, כבר לפני שנה.

 << אורח >> משה שגיא: אני אתייחס.

 << אורח >> משה שגיא: קודם כל, אני רוצה לחלק את הדיון הזה לשניים.

 << אורח >> משה שגיא: יש את הדיון של הוועדה כתוצאה מהבג"ץ שהיא אמורה מחר לשבת עם מנכ"ל המשרד ולהגיש את ההמלצות.

 << אורח >> משה שגיא: לגבי מה שהולך להיות בשנים הבאות, הוועדה המליצה.

יצחק פינדרוס: מה המליצה הוועדה?

 << אורח >> משה שגיא: אני אציג קודם למנכ"ל לפני שאני מודיע לוועדה.

 << אורח >> משה שגיא: זה לא נראה לי נכון שאני אציג את המלצות הוועדה כאן לפני שאני אציג למנכ"ל.

יצחק פינדרוס: ההצהרה של השר שבשנה הבאה הם הולכים להיות מושווים.

שלמה קרעי: הוא מדבר על בתי ספר.

 << אורח >> משה שגיא: לא.

 << אורח >> משה שגיא: אני מדבר על גני הילדים.

 << אורח >> משה שגיא: בבתי הספר זה מיושם ואין בעיה.

 << אורח >> משה שגיא: בגני הילדים יש מתווה שגובש על ידי הוועדה והוועדה תציג מחר את ההמלצות למנכ"ל.

 << אורח >> משה שגיא: לפי הערכתי הוא יקבל אותן ואחר כך כולם ידעו מה ההמלצות ונוכל להתקדם בנושא הזה, כמובן בכפוף לכל מיני דברים שצריכים לעבור.

שלמה קרעי: חשוב שנדע כי יש כאן הסתייגויות בדיוק על הנושא הזה.

 << אורח >> משה שגיא: אבל אני לא יכול להתייחס לפני שהמנכ"ל שלי מקבל.

שלמה קרעי: מה הכיוון?

 << אורח >> משה שגיא: אני יכול להגיד לך שהכיוון טוב.

יצחק פינדרוס: השר הצהיר על כך.

 << אורח >> משה שגיא: אני חושב שוועדת הכספים תברך על המלצות הוועדה המקצועית שישבה.

שלמה קרעי: ולדעתך זה ייושם כבר בתשפ"א?

 << אורח >> משה שגיא: בהנחה שזה יתקבל.

יצחק פינדרוס: על זה מדברים.

יצחק פינדרוס: על זה הוא ענה.

יצחק פינדרוס: שאלתי והוא אמר תשפ"א.

שלמה קרעי: כנראה הייתי בחוסר הקשבה.

 << אורח >> משה שגיא: לגבי התקציב של השנה.

 << אורח >> משה שגיא: יש התחייבות של הממונה על התקציבים על סכום.

יצחק פינדרוס: 17 מיליון.

 << אורח >> משה שגיא: לא משנה כרגע.

 << אורח >> משה שגיא: יש מתווה איך להעביר את הסכום הזה וכל מה שנדרש, אנחנו מקווים להוציא מכתב התחייבות לכל בעלות, להוציא אותו כבר בשבוע הבא.

 << אורח >> משה שגיא: כל בעלות שתחתום על מיצוי תביעות רטרואקטיביות כנגד הנושא, היא תקבל את הסכום שמגיע לה לפי אותו מתווה.

יוסף טייב: למה הוא צריך לוותר על ה-200 מיליון שלו כשהוא רוצה לקבל על פי חוק את ה-17.5 שהיו אמורים להיות?

 << אורח >> משה שגיא: אני חושב שזו תביעה לגיטימית.

 << אורח >> משה שגיא: אני לא מאמין שמישהו כאן היה מסכים לשלם איזשהו סכום בלי שהוא יודע שהוא לא נשאר.

יוסף טייב: זה מגיע לו על פי חוק.

יוסף טייב: מבקשים לכופף אותם בכוח על כסף שמגיע להם.

 << אורח >> משה שגיא: הבג"ץ התייחס.

יוסף טייב: כינסתם את הוועדה.

יוסף טייב: בג"ץ מחכה.

 << אורח >> משה שגיא: הוועדה בראשותי לא רלוונטית לסכום הזה.

 << אורח >> אלון מסר: מה שאמר משה נותן פתרון להעסיק את הוועדה כאן להרבה שנים ופותר את זה מעתה ואילך.

 << אורח >> אלון מסר: אני חושב שהסיפור של להסדיר את זה, הוא ראוי, הכרחי ונדרש במקרה הזה.

 << אורח >> אלון מסר: יש הסכמה עם רוב הגורמים בנושא הזה.

 << אורח >> אלון מסר: בסופו של דבר יש הסתכלות קדימה וזה תמיד מה שהוועדה רצתה.

 << אורח >> אלון מסר: הנושא הזה הולך להיות מוסדר כמו שמשה אמר.

 << אורח >> משה שגיא: אנחנו הולכים, אני מקווה כבר בשבוע הבא, לפרסם את המכתב ולהעביר אותו לבעלויות.

 << אורח >> משה שגיא: כל בעלות תחזיר לנו את המכתב חתום והיא תשופה בהתאם.

ינון אזולאי: אני עם משרד החינוך.

ינון אזולאי: חוק משק המדינה.

ינון אזולאי: אני רוצה להוסיף.

ינון אזולאי: כבוד היועץ המשפטי, אני רוצה להוסיף הסתייגות לחוק עצמו.

ינון אזולאי: אני רוצה שייכנס סעיף.

ינון אזולאי: אפשרי להעלות עכשיו או שאתה מעדיף אחר כך?

אייל לב ארי: אפשר גם עכשיו.

ינון אזולאי: בסדר.

ינון אזולאי: אני אציע תיקון.

ינון אזולאי: בסוף סעיף יבוא: "הסיוע להבטחת ביטחון תזונתי למשפחות מוחלשות יינתן על ידי משרד הפנים בהתאם לתנאים, אמות מידה ומנגנון הסיוע שייקבעו על ידי שר הפנים.

ינון אזולאי: תנאים, אמות מידה ומנגנון הסיוע האמור אינם טעונים פרסום ברשומות".

ינון אזולאי: את זה אני רוצה להוסיף בהמשך ל-700 מיליון שקלים שנכנסנו כבר בחוק וזה יהיה עבור המשפחות המוחלשות.

ינון אזולאי: זה אמור להיות בשוברים.

ינון אזולאי: עדיין לא הגיעו להסכמה איך זה יהיה אבל אנחנו נכניס את זה לחוק כדי שנעזור להם כך שיהיה להם יותר קל להחליט.

יצחק פינדרוס: באיזה חוק אתה מכניס את זה?

ינון אזולאי: בחוק משק המדינה.

ינון אזולאי: סעיף 2.

ינון אזולאי: אחרי (ח).

ינון אזולאי: זה נקרא 8.

אחמד טיבי: גם אני רוצה להוסיף סעיף.

אסי מסינג: היושב ראש, אם יורשה לי להתייחס.

אסי מסינג: חוק היסוד קובע למעשה את הקצאת הכסף במובן של הגדלת הקופסאות.

אסי מסינג: הוא לא אמור להסמיך את ההוצאה עצמה במובן הזה.

אסי מסינג: הוראה חוקית שמסמיכה היא מסוג ההוראות שהוצעו כרגע שהן אינן מקובלות בחוק יסוד.

אסי מסינג: חוק יסוד אינו מאפשר להתקין תקנות, הוא לא מסמיך שר כזה או אחר לקבוע את אמות המידה.

אסי מסינג: התוכנית עצמה, יש שתי דרכים לעשות אותה, או באמצעות החלק הראשון שהוא החלטה מינהלית של שר מהשרים הרלוונטיים שיקצו את הכסף.

אסי מסינג: האלטרנטיבה השנייה הוא עיגון חקיקתי בחוק רגיל ולא בחוק היסוד שקובע את המסגרות השונות.

אסי מסינג: לפנינו נמצא כרגע חוק יסוד: משק המדינה והוא אינו פלטפורמה בכלל לצורך העיגון של העניין הזה והוא בוודאי לא מונע – וזה אני חושב שזה הכלל הבסיסי שהוא כרגע הדיון – את העבודה הרגילה המקובלת במשרדי הממשלה שקביעת אמות המידה והדרך של אופן הקצאת הכסף, כלומר, ההסמכה הזאת לא תשנה דבר וחצי דבר בהקשר הזה.

אסי מסינג: העובדה שהכסף כמובן יצטרך לצאת לפי אמות מידה שוויוניות ולפי קריטריונים שיוצגו בהתאם למקובל.

מיקי לוי: אני אומר לדחות את הדיון לשבוע הבא כי אחרת אני אטען לנושא חדש ואני אגיש הסתייגויות.

מיקי לוי: לא כדאי.

יצחק פינדרוס: שואלים כל חברי הכנסת אם תהיה הצבעה או לא.

יצחק פינדרוס: בואו נסכם על דעת כולם, בסדר?

ינון אזולאי: אם אתה רוצה התייחסות, הייתי רוצה התייחסות של היועץ המשפטי אם אני יכול להכניס את הסעיף הזה.

יצחק פינדרוס: לדעתכם זה אפשרי להכניס את הסעיף הזה?

יצחק פינדרוס: שמענו את עמדתו של היועץ המשפטי של משרד האוצר שדיבר ברור.

יצחק פינדרוס: מה עמדתכם?

אייל לב ארי: אכן חוק היסוד כמו שאסי אמר קובע הסדרים ראשוניים ולא הסדרים של הסמכה למשרד או לשר לעשות פעולה כמו שבעצם חוק רגיל מבצע.

אייל לב ארי: למרות שאנחנו נמצאים שוב בסיטואציות לא רגילות בתקופה האחרונה, השאלה אם יש אפשרות שכמו שמביאים תוכנית לוועדה, יקבעו החלטה מינהלית של שר.

אייל לב ארי: האם החלטה מינהלית של שר כן אפשרית.

עאידה תומא סלימאן: סליחה, לא שומעים.

אסי מסינג: אני אומר שוב.

אסי מסינג: גם כאן, גם במסגרת חוק היסוד זה, במסגרת התיקון שלו, לכל דבר שנדרש תיקון חקיקה או החלטות מופרדות, הן לא נעשו מכוח הסמכה מחוק היסוד.

אסי מסינג: יש כאן דוגמאות ואפשר יהיה לעבור על השימושים לרבות למשל המענק הנוסף לעסקים שפרטיו ייקבעו בחוק או בהחלטה או חלוקה וכולי וכולי.

אסי מסינג: לכן הדבר הזה הוא לא מתאים, זאת לא הפלטפורמה, זה למעשה שינוי במעמד הנורמטיבי מחוק יסוד לחוק והחלוקה ביניהם, זה נכון שבתקופות האחרונות נעשים הרבה דברים חריגים אבל זה מסוג הדברים שלא עושים אותם.

ינון אזולאי: הם מתעקשים על משהו מסוים.

אסי מסינג: אבל זה לא יפתור את העניין.

ינון אזולאי: אם זה לא יפתור את זה, אני אכניס את זה כאן וזה יפתור את זה.

אסי מסינג: אני חוזר ואומר שהשאלה שנמצאת כרגע בדיון בכל מה שקשור לביטחון תזונתי, אמות מידה שוויוניות בחלוקה והעובדה שהכסף יצא באמת לאנשים שנפגעו כתוצאה מהקורונה.

אסי מסינג: אלה שני המדדים שצריכים בוודאי להופיע לצורך המימוש של הכסף.

ינון אזולאי: למה עד עכשיו לא פתרת את זה?

אסי מסינג: יש הצעה לפתרון.

ינון אזולאי: אני יודע שהיה דיון עם שר האוצר, אני יודע שהיה דיון עם המנכ"ל, ואני יודע שהכול היה.

ינון אזולאי: הנושא לא נפתר.

ינון אזולאי: זה ייכנס בצורה הזאת.

אסי מסינג: התיקון שאתה מציע, לא יפתור את העניין.

אסי מסינג: ץ

ינון אזולאי: בסדר.

ינון אזולאי: אני אכניס את זה ושלא יפתור.

אסי מסינג: מכיוון שעדיין יצטרך הכסף לצאת רק לנפגעי הקורונה.

אסי מסינג: דבר שני, הוא יצטרך להיעשות לפי אמות מידה שוויוניות.

אסי מסינג: לכן עצם ההסמכה צריכה - - -

יצחק פינדרוס: אסי, הבנו.

יצחק פינדרוס: תודה.

יצחק פינדרוס: מה אתם אומרים, זה אפשרי להכניס את זה כאן או שזה בלתי אפשרי?

אייל לב ארי: אתם מחליטים.

יצחק פינדרוס: לא שאלתי על המימוש.

אייל לב ארי: מבחינת הסדרים ראשוניים, לבוא ולהסמיך שר לקבוע משהו אופרטיבי, לא נעשה בהסדר של חוקי יסוד.

אייל לב ארי: זה מבחינת הכלל הנקי.

ינון אזולאי: אחרי מס רכישה, הכול יכול להיות.

אסי מסינג: הוא מבקש לעגן דברים שנעשים כרגע בחוק.

ינון אזולאי: כשאתם רוצים להכניס משהו, את תכניסו גם את הבקבוק הזה לחוק.

ינון אזולאי: אנחנו יודעים איך אתם עובדים.

ינון אזולאי: אני עובד באותה צורה שלכם.

ינון אזולאי: אני מביא את זה בחוק בצורה מסודרת.

ינון אזולאי: תהיה כאן הצבעה.

אסי מסינג: אני לא העברתי.

אסי מסינג: זאת ביקורת לא עניינית ואני מציע שזה לא יהיה גם בכיוון השני.

אסי מסינג: אני מציע שלא תשתלח בצורה לא מכובדת.

ינון אזולאי: אני לא חושב שמישהו כאן השתלח.

ינון אזולאי: אני השתלחתי בך.

אסי מסינג: כן.

ינון אזולאי: לא.

קריאה: הוא דיבר על הבקבוק.

אסי מסינג: אני מציע לא לעשות השוואות כאלה.

אסי מסינג: העניין הוא מאוד מאוד ברור.

אסי מסינג: יש מעמד נורמטיבי של חוק יסוד, מתקנים כרגע את חוק יסוד בהוראת שעה ואתה מבקש לכלול דברים שהם אינם קשורים לחוק יסוד.

ינון אזולאי: איך מס רכישה כן היה קשור לחוק?

אסי מסינג: מס הרכישה הוא גם בחקיקה ראשית ולא בחוק יסוד.

ינון אזולאי: הכנסתם אותו בקצבאות של הילדים.

ינון אזולאי: כשאתם רוצים להעביר משהו, אתם מעבירים.

 << אורח >> אלון מסר: כמו שאסי אומר, השינוי לא נעשה בחוק יסוד.

 << אורח >> אלון מסר: לא מקובל בחוק יסוד לעשות זאת.

ינון אזולאי: אם מנכ"ל המשרד יושב עם שר האוצר ויושב צוות שלם ואני באמת מכבד את כולם, גם את אסי אני מכבד אפילו שהוא חושב שלא אבל אני אומר לך, אסי, אני מכבד אותך, באמת אני מכבד אותך ויש לי כבוד והערכה אליך, אבל לא יכול להיות שיושבים ועדיין לא מצאתם את הפתרון.

ינון אזולאי: יש עניין לשים רגל.

ינון אזולאי: את הרגל הזאת אנחנו נזיז.

אסי מסינג: עם כל הכבוד, אין שום עניין לשים רגל לשום דבר.

אסי מסינג: יש החלטה להקצות כסף לביטחון תזונתי.

אסי מסינג: מטבע הדברים, אני חוזר ואומר, שהעובדה שנותנים הסמכה להקצות כסף לביטחון תזונתי או לכל עניין אחר שמנוי כאן בחוק היסוד, אינה משנה את כללי אופן הפעולה הרגיל והסביר של הממשלה.

אסי מסינג: הדברים צריכים להיות עם מגבלות, כמו שאמרתי, וצריך למצוא תוכנית שהיא תעמוד בתנאים שזה צריך להיות לצורך מימוש יישום נפגעי הקורונה, שנית, אמות המידה חייבות להיות שוויוניות.

אסי מסינג: באלמנט של ביטחון תזונתי, זאת למעשה רשת הביטחון ברמה הבסיסית ביותר.

אסי מסינג: אדם מקבל כסף לצורך ביטחון תזונתי, הוא צריך להיות נזקק ביותר.

אסי מסינג: בוודאי שרשת הביטחון הזאת צריכה להקיף את כל רשימת הנזקקים ביותר וזה הדיון שנעשה.

יוסף טייב: אם אני לא טועה, המתווה כבר נקבע.

אסי מסינג: הדיון נמצא כרגע בין משרדי הממשלה.

אסי מסינג: בעניין הזה יש את משרד הפנים, את משרד האוצר, את משרד הרווחה וגם משרד המשפטים והדיון הזה יושלם והוא יושלם בהינתן הידיעה שיש דחיפות להעברת הכסף ולמציאת הפתרון.

אסי מסינג: כך ייעשה.

ינון אזולאי: אתה בעצם אומר שאתה לא סומך על המידע שיפרסם משרד הפנים.

אסי מסינג: אני לא אמרתי את זה.

ינון אזולאי: זה מה שאתה אומר.

אסי מסינג: אני לא אמרתי.

אסי מסינג: אמרתי הפוך.

אסי מסינג: גם אם תקבע כרגע בחוק ראשי, את אמות המידה יקבע שר הפנים, לא יפתור את העניין שצריך שהכסף יצא.

ינון אזולאי: ברור.

ינון אזולאי: יש יועץ משפטי.

ינון אזולאי: זה עבר את הלשכה המשפטית.

אסי מסינג: את העניין הזה לא תפתור.

אסי מסינג: כמו שאתמול היה איזשהו דיון והיה ניסיון לומר שאם נכתוב במפורש בחוק שזה יהיה בהתייעצות עם גורם מסוים, אז זה לא יהיה בהתייעצות עם גורם אחר.

אסי מסינג: אותו הדבר כאן.

אסי מסינג: תקבע בחוק ששר הפנים יקבע אמות מידה, עדיין יצטרכו לעבור את המקובל, עדיין יצטרכו לעבור את הדרג המקצועי גם במשרדים האחרים ולכן זה לא פותר את העניין.

אסי מסינג: לכן התיקון הזה, אין בו דבר וחצי דבר והוא לא יצליח לקדם.

יצחק פינדרוס: אני רוצה להתכנס ולפחות לקבוע לעצמנו את הדיון.

יצחק פינדרוס: אני אומר לך, אסי, שיש לנו שתי אופציות כאשר אופציה אחת היא להצביע על מה שיש בפנינו.

יצחק פינדרוס: האופציה לנסח את ההצעה מחדש עם הניסוח שלכם על פי בקשה של מרכז הקואליציה יכולה להיות אם נצא להפסקה של שעתיים ואני צריך לשמוע מחברי הכנסת אם זה מקובל עליהם.

יצחק פינדרוס: אם מיקי לוי יטען נושא חדש ונתחיל את הסיוט הזה, מה שנעשה בעוד שעתיים לא יעזור לנו ולכן אין טעם לקיום הדיון הזה כי עד שיכנסו את ועדת הכנסת וידונו על זה שוב, זה לא הגיוני.

ינון אזולאי: שבוע הבא הכנסת לא מתכנסת.

מיקי לוי: יש את מחר.

יצחק פינדרוס: יש מחר אבל יש הצבעה.

יצחק פינדרוס: מחר זאת ועדה קצרה.

מיקי לוי: גם בעוד עשרה ימים לא יקרה כלום, אחרי שהכנסת חוזרת מפגרה.

מיקי לוי: זה לא למחר בבוקר.

יצחק פינדרוס: אתה אומר שזה לא למחר בבוקר.

יצחק פינדרוס: אמרת.

יצחק פינדרוס: הבנתי.

 << אורח >> אלון מסר: התיקון לנושא חינוך, כן יש בו דחיפות.

יצחק פינדרוס: לא התחלנו פינג פונג בעניין הזה.

יצחק פינדרוס: יש שתי אפשרויות כאשר אפשרות אחת היא שנצביע על מה שיש בפנינו, נצביע על ההסתייגויות, בלי התיקון כי אני לא רואה שהתיקון הזה מעשי.

יצחק פינדרוס: אתה שומע את מיקי, זה לא מעשי שזה יעבור.

יצחק פינדרוס: אנחנו נתכנס לדיון בשעה 3:00 אחר הצוהריים.

אחמד טיבי: אני רוצה להגיש הסתייגות.

יצחק פינדרוס: נכנס את ועדת הכנסת, מתי?

ינון אזולאי: אני מתעקש להיות כשאני מעלה את זה.

ינון אזולאי: יש לי ועדת חוקה בין 2:00 ל-4:00.

ינון אזולאי: אפשר לעשות את זה לפני 2:00.

יצחק פינדרוס: נשאיר את הנושא כמות הוא ונתקדם.

יצחק פינדרוס: נשארה פתוחה השאלה שאחמד טיבי שאל ואנחנו כן רוצים לקבל תשובה.

יצחק פינדרוס: השאלה היא כמה שעות הוראה מוגדר כרגע למגזר הערבי בתוך התוכנית הזאת.

שלמה קרעי: אדוני היושב ראש, אני רוצה לומר משהו לגבי מה שאמר משה שגיא קודם.

שלמה קרעי: מה שאומר לנו משה שיש בעצם שני דברים שקשורים לחינוך הבלתי פורמלי, למוכר שאינו רשמי.

שלמה קרעי: דבר אחד זה מה שהיה 17 מיליון שקלים והדבר השני הוא להבה.

שלמה קרעי: בשני הדברים אתה אומר לנו דברים שבעיניי אי אפשר לקבל אותם.

שלמה קרעי: על ה-17 מיליון אתה בעצם אומר שבאנו, לקחנו מכם, בא שודד אליך, גנב ממך את הארנק שלך עם כל הכסף ואומר לך בוא תיקח 200 שקלים ותחתום לי שלא יאשימו אותי עכשיו על גניבה.

שלמה קרעי: זה דבר שהוא לא מתקבל על הדעת.

שלמה קרעי: אם באמת משפטית מגיע לארגונים האלה פיצוי שהם לא קיבלו בשנים האחרונות, אז הם יקבלו את זה בתביעות משפטיות.

שלמה קרעי: אנחנו כמדינה לא נמנע מהם לקבל את מה שמגיע להם.

שלמה קרעי: מה שאנחנו נותנים להם, ה-17 מיליון, זה מעט, זה לא מכסה ואין הקומץ משביע את הארי.

שלמה קרעי: לגבי ההמשך.

שלמה קרעי: משה, אתה מתעקש לא לומר לנו מה הולך להיות.

 << אורח >> משה שגיא: לא מתעקש.

 << אורח >> משה שגיא: אני לא חושב שזה נכון לומר לפני שהודעתי למנכ"ל.

יוסף טייב: בסדר, אז אפשר להמתין עם העברת התקציב עד שנדע מה הוועדה אומרת.

יוסף טייב: לא נסכים שהם יהיו מופלים ויקבלו 54 אחוזים פחות.

יוסף טייב: צריך לסיים עם הסאגה הזאת פעם אחת ולתמיד.

יוסף טייב: אם זה יהיה הכלי, זה יהיה הכלי.

מיקי לוי: בלי שאני אדע, בלי הכנה, לא מכתב, לא טלפון, יש גבול לזה שהוועדה הזאת הופכת להיות חותמת גומי.

מיקי לוי: ארבע קופסאות של מיליארדים הביאו לכאן והעברנו אותם.

מיקי לוי: כל פעם זה דחוף, זה דחוף, זה דחוף ואני בצד שלהם, אני בעד ואני אומר שאני מצביע בעד הפחת.

מיקי לוי: זה חשוב.

מיקי לוי: זה יזיז את הכלכלה.

אופיר כץ: אבל עוד שבועיים.

מיקי לוי: לא.

מיקי לוי: זה לא שייך.

מיקי לוי: זה לא סוף שנה.

מיקי לוי: מה אומרים לך?

מיקי לוי: לא סופרים אותך.

מיקי לוי: אתה פה איזו חותמת גומי.

מיקי לוי: אתה בכלל לא אחראי ולא מפקח על עבודת הממשלה.

שלמה קרעי: מיקי, אני יכול להמשיך את הדברים שלי?

מיקי לוי: כן.

מיקי לוי: סליחה על ההפרעה.

מיקי לוי: אופיר הפריע לך.

מיקי לוי: לא אני.

אופיר כץ: לא נכון.

אופיר כץ: אני דיברתי אתך כאן מאחור ואתה הפכת את זה על הדברים של קרעי.

שלמה קרעי: לגבי ההמשך.

שלמה קרעי: מכיוון שאנחנו לא יודעים מה המתווה שמתגבש, אם מדובר במתווה כזה שאומרים לנו שיאושר התקציב אנחנו נכניס את זה לתוך התקציב, זה חוכא ואיטלולא כי כנראה תקציב לא יאושר כאן בחצי השנה הקרובה והממשלה הזאת, כמו שהיא נראית, לא תאשר תקציב ולא יודע עד מתי זה יהיה ואנחנו לא יכולים להשאיר את הילדים של החינוך המיוחד, הילדים הכי מסכנים שצריכים אותנו, מותנים ותלויים בסכסוכים שיש בתוך הממשלה.

שלמה קרעי: צריך לפתור את זה כאן ועכשיו.

יוסף טייב: אדוני היושב ראש, כאן מדובר בגנים של ילדים בחינוך המיוחד ואין שום סיבה.

קריאה: התקציבים הנדרשים לטובת הקורונה הם הנושאים הללו.

יוסף טייב: המשרד הולך לקבל 4.2 מיליארד שקלים.

מיקי לוי: אתם הבטחתם לפני חודשים ויש לי התכתבויות עם שאול.

מיקי לוי: תביאו 17 מיליון שקלים.

מיקי לוי: קודם כל תביאו את ה-17 מיליון שקלים.

מיקי לוי: אנחנו מתחננים ארבעה וחצי חודשים.

יצחק פינדרוס: הוא אמר לך שמחר הוא מוציא חוזר.

שלמה קרעי: הוא מוציא להם דרישה.

מיקי לוי: לא.

מיקי לוי: בלי שום דרישה.

מיקי לוי: לא יחתמו על שום דרישה.

יצחק פינדרוס: אסי, אתה מבין את הסיטואציה כאן.

יצחק פינדרוס: השאלה למה אתם תומכים אחד בשני.

יצחק פינדרוס: אני מבין שמבחינת

יצחק פינדרוס: כם הדרך הכי נוחה זה להכניס את זה כאן בחוק היסוד.

יצחק פינדרוס: אתם מבינים את הסיטואציה שהכנסת גם יוצאת לפגרה לשבוע ואתם רוצים להתחיל את שנת הלימודים.

יצחק פינדרוס: השאלה אם אתם נסוגים מהדרישה שלכם לעשות את התיקון כרגע ולמצוא פתרון.

יצחק פינדרוס: אתם הרי תחזרו לוועדה עם עוד חמש קופסאות כאלה ואחרות.

אסי מסינג: ראשית, תוך כדי הדיון כבר שלחנו את הנוסח ליועץ המשפטי של הוועדה.

אסי מסינג: שנית, אני חושב שאם היו עושים הפסקה קצרה והיינו מסבירים את זה לחברי הכנסת.

יצחק פינדרוס: לא, לא הצלחת לשכנע אותו.

יצחק פינדרוס: עזוב.

יצחק פינדרוס: אתה לא תצליח לשכנע אותו.

יצחק פינדרוס: אומר חבר כנסת שהוא הולך לטעון נושא חדש, מה שיחייב אותנו לוועדת הכנסת ולחזור בחזרה.

איתן גינזבורג: אני מציע שנעשה הפסקה.

איתן גינזבורג: לא להגיע לכן לשום סיכום בצורה כזאת.

יצחק פינדרוס: אם אני מגיע בלי זה, אין צורך בהפסקה.

יצחק פינדרוס: אני מצביע עכשיו וסיימתי את האירוע.

יצחק פינדרוס: אני יכול להצביע עכשיו על הנוסח שהיה מונח בפני הוועדה עם ההערות, ממתין כמובן לתשובה בנושא של המגזר הערבי והחינוך המיוחד ומסיים את האירוע.

 << אורח >> משה שגיא: יש לי תשובה לגבי המגזר הערבי.

יצחק פינדרוס: האופציה השנייה היא שאני יוצא להפסקה ומנהל דיון לאחר מכן, בסביבות 5:00 אחר הצוהריים, אחרי המליאה.

יצחק פינדרוס: אלה האופציות והשאלה אם אנחנו הולכים על האופציה הזאת.

יצחק פינדרוס: זה מה שאתם מציעים?

איתן גינזבורג: לי אין בעיה.

יצחק פינדרוס: אני מקבל את עמדתכם.

יצחק פינדרוס: אם זאת עמדה שלכם, בסדר.

יצחק פינדרוס: ינון, אני אומר לך שנכנס את הוועדה ב-3:00 וב-5:00.

יצחק פינדרוס: אתה מבין למה.

מיקי לוי: מה אמור לקרות ב-5:00?

מיקי לוי: אותו דבר.

יצחק פינדרוס: הוא יטען נושא חדש ואנחנו נביא את זה לוועדת הכנסת.

שלמה קרעי: אדוני היושב ראש, מיקי יוותר על הנושא החדש שלו אם הם יעבירו את ה-17 מיליון שקלים האלה בלי שום התניות ובלי שום התחייבויות.

שלמה קרעי: תחסוך את כל הסאגה הזאת.

שלמה קרעי: כולה 17 מיליון שקלים.

שלמה קרעי: בחודשיים האחרונים אנחנו מעבירים כאן 170 מיליארד שקלים.

יצחק פינדרוס: אני מתאפק לא לומר לך אבל אני רוצה לומר לך משהו אחד עכשיו ברמה הפרקטית.

יצחק פינדרוס: אני לא רואה חשבון אבל הייתי מעורב בניהול של כמה מוסדות.

יצחק פינדרוס: הדרישה הזאת על ה-17 מיליון, מי שאומר להם לא לחתום עושה להם עוול, פעמיים.

יצחק פינדרוס: פעם ראשונה, אני כמעט לא מכיר תקדים במדינת ישראל שנתנו כסף רטרואקטיבית.

יצחק פינדרוס: גם בבג"ץ של ויצ"ו.

שלמה קרעי: מה זה רטרואקטיבי?

שלמה קרעי: זאת מחויבות מספטמבר, אדוני היושב ראש.

שלמה קרעי: אתה לא היית כאן.

שלמה קרעי: יש מסמך חתום של משה בעצמו.

שלמה קרעי: ספטמבר שנה שעברה.

 << אורח >> משה שגיא: בשום פנים ואופן.

 << אורח >> משה שגיא: אני חתום על המכתב.

שלמה קרעי: אני אראה לך.

שלמה קרעי: הנה.

יצחק פינדרוס: שלמה, מיותר, עזוב.

יצחק פינדרוס: בשביל סרטון.

יצחק פינדרוס: נדבר בעוד שנתיים בעניין הזה.

שלמה קרעי: אדוני היושב ראש כבר אמרתי לך שאני לא דואג לשום סרטון ולא כלום.

שלמה קרעי: קח את זה על עצמך ושיעבירו את הכסף.

שלמה קרעי: תפסיק להיות פופוליסט.

שלמה קרעי: לא תהיה כנגדי.

יצחק פינדרוס: אבל אתה מטעה.

יצחק פינדרוס: אני הפופוליסט?

שלמה קרעי: זה החינוך המיוחד שלכם.

שלמה קרעי: לא שלי.

יצחק פינדרוס: בסדר, אני פופוליסט.

יצחק פינדרוס: בסדר גמור.

יצחק פינדרוס: הבנתי.

יצחק פינדרוס: אנחנו עושים הפסקה.

עאידה תומא סלימאן: אפשר קודם לשמוע את התשובות?

יצחק פינדרוס: בסדר.

יצחק פינדרוס: אני רק דיברתי על סדרי הדיון שרצו לדעת.

יצחק פינדרוס: אנחנו נעשה הפסקה להכנת הנוסח על ידי הלשכה המשפטית ונשלח אותו לכולם בנושא הפחת.

יצחק פינדרוס: נקיים את הדיון בשעה 3:00.

יצחק פינדרוס: נכניס את ההסתייגויות שהיו כאן.

יצחק פינדרוס: אני מבקש גם מכם, אם יש לכם הסתייגות של מרכז הקואליציה, לשלוח אותה לחברי הכנסת כדי שבשעה 3:00 לא נתחיל את כל הדיון הזה מחדש.

יצחק פינדרוס: יתחיל דיון של נושא חדש, נסיים אותו בוועדת הכנסת.

יצחק פינדרוס: לפני שאנחנו מתפזרים, הנושא של המגזר הערבי עלה כאן גם שלשום ויש תשובה.

 << אורח >> משה שגיא: מדובר בכ-33,000 שעות במגזר הערבי.

יצחק פינדרוס: כאשר הממוצע של משרה הוא 24.

יצחק פינדרוס: נכון?

יצחק פינדרוס: כמה זה הממוצע של משרה?

 << אורח >> משה שגיא: 23 למשרה.

יצחק פינדרוס: יש לך 33,000 שעות, תחלקי את זה ל-24.ף

אחמד טיבי: אתה מוכן לענות לי?

אחמד טיבי: אני לא שו7מע אותך.

שלמה קרעי: הוא אמר 33,000.

אחמד טיבי: כמה מורים?

 << אורח >> משה שגיא: סדר גודל של 1,600 מורים.

אחמד טיבי: מי יקלוט אותם?

 << אורח >> משה שגיא: המחוזות והמנהלים.

אחמד טיבי: אתם תקלטו אותם או המנהל?

 << אורח >> משה שגיא: לפי אותו מתווה שבוחרים את עובדי ההוראה.

עאידה תומא סלימאן: לפי שיטת הניקוד?

 << אורח >> משה שגיא: כן.

אחמד טיבי: המנהל מוגבל.

אחמד טיבי: אתם נותנים לו את התוצאות והוא בוחר מתוך המאגר?

 << אורח >> משה שגיא: הוא בוחר.

 << אורח >> משה שגיא: נכון.

עאידה תומא סלימאן: אבל 1,600 זה כולל השלמת משרות.

 << אורח >> משה שגיא: נכון.

יצחק פינדרוס: הם לא רצו להסביר ואני הבנתי את מה שהוא אמר.

יצחק פינדרוס: אני אנסה להסביר, כמנהל בית ספר לשעבר.

עאידה תומא סלימאן: אני הבנתי.

יצחק פינדרוס: הוא אומר דבר פשוט.

יצחק פינדרוס: הוא נותן כרגע 33,000 שעות.

יצחק פינדרוס: יש מנהלי בתי ספר שנותנים לכל אחד 10 שעות, יש מנהלי בתי ספר שנותנים 15 שעות, יש כאלה שנותנים דווקא 16 שעות כדי שלא תהיה משרה מלאה.

יצחק פינדרוס: הוא אומר שהשווה ערך של זה, אם אני רוצה לתרגם, הוא 33,000 שעות.

יצחק פינדרוס: חלקי אותו ב-23, קיבלת את הממוצע.

אחמד טיבי: אלה עובדי הוראה ולא עוזרי הוראה.

 << אורח >> משה שגיא: במקביל יש את אותה כמות.

יצחק פינדרוס: זה כפול שתיים.

יצחק פינדרוס: יש לך את זה פלוס עוזרי הוראה.

אחמד טיבי: עוזרי ההוראה הם לא חלק מה-14,000.

 << אורח >> משה שגיא: הם יכולים להיות חלק מה-11,000.

 << אורח >> משה שגיא: אין שום מגבלה.

עאידה תומא סלימאן: אבל הם יעבדו בתנאים שונים שלן עוזרי הוראה.

 << אורח >> משה שגיא: התנאים שם לא רעים.

עאידה תומא סלימאן: מה לא רעים?

עאידה תומא סלימאן: 3,700 שקלים?

 << אורח >> משה שגיא: 75 שקלים לשעה.

עאידה תומא סלימאן: תעשה חישוב.

יצחק פינדרוס: אנחנו מתכנסים שוב בשעה 15:00.

יצחק פינדרוס: זה מה שביקשה היועצת המשפטית, היא קיבלה את זה לפני 20 דקות.

מיקי לוי: אתם סוגרים לי את החינוך המיוחד בלי ההתניה?

מיקי לוי: תביאו 17 מיליון שקלים עכשיו.

יצחק פינדרוס: אנחנו מתכנסים כאן בשעה 15:15 להצבעה על הנושא.

יצחק פינדרוס: תודה.